Фитна - қотилликдан ҳам ашаддий жиноятдир\n15:36 / 13.02.2017\nЎзбек халқининг энг яхши кўрган ва энг кўп такрорлайдиган дуоси: «Илоҳо, хонадонларимизни тинч ва осойишта қил, юртимизни тинч ва обод этгин». Доно халқимизнинг «Қўшнинг тинч — сен тинч», «Бир кун уруш бўлган жойдан қирқ кун барака кетади», «Тинчлигинг — ҳурлигинг», «Уруш томошабинга осон» каби мақолларида ҳам тинчлик қанчалик бебаҳо неъмат эканлиги айтилади. Кексаларимизнинг насиҳатларида, оналар айтган аллаларда «тинч ухла», «тинчинг бузилмасин», «ороминг ҳеч йўқолмасин», деб бежизга айтилмайди.\nМуқаддас Ислом дини — тинчлик дини, тинчликка тарғиб этувчи, тинчлик-хотиржамликка буюрувчи диндир. «Ислом», «Ас-салом», «силм», «салом» сўзлари бир ўзакдан олинган бўлиб, тинчлик-хотиржамликни ифодалайди. Муқаддас динимизнинг номи «Ислом», шиори «Ассалому алайкум» деб ҳаммага тинчлик, яхшилик тилашдир. Исломда тинчлик инсон қалбининг тинчлигидан бошланади.\nИслом дини инсон учун тинчлик ва омонлик динидир. Аллоҳ Таолонинг исмларидан бири ҳам «Ас-салом»дир. Қуръони Карим нозил қилинган кеча ҳам салом кечасидир. Аллоҳ Таоло бизларни тинчликка буюриб:\n«Эй иймон келтирганлар! Ёппасига тинчлик ишига киришингиз ва шайтоннинг изидан эргашмангиз! Албатта, у сизларга аниқ душмандир», — деб марҳамат қилади. (Бақара сураси 208)\nЯъни, бутун вужудингиз билан тинчлик ишига киришингиз, Ислом кўзлаган тинчлик бутун дунё тинчлигига қаратилган.\nИсломда тинчлик бутун борлиққа қаратилган бўлиб, у билан бутун дунё тинчлигига эришилади. Унда барча қалблар тинч-хотиржам, оилалар тинч, қўни-қўшнилар тинч, қариндош-уруғлар тинч, жамиятлар тинч, ҳайвонот олами, наботот ва қўйингки, бутун дунё тинч бўлади.\nАфсуски, Аллоҳнинг буюк неъмати тинчликдан ҳамма ҳам баробар баҳраманд эмас, чунки дунёнинг турли минтақаларида террорчилар томонидан ноҳақ қон тўкишлар содир этилмоқда, шаҳарлар вайронага айланмоқда, бегуноҳ инсонлар жабр кўриб болалар етим қолмоқда, аёллар кўчада қолиб, қариялар қаттиқ қийналмоқда. Бундай нохуш воқеалар қабиҳ ниятли бузғунчи, фитначи гуруҳлар томонидан амалга оширилиши биз мўмин-мусулмонларнинг ҳам қалбимизни қаттиқ ларзага солади. Уруш туфайли инсонлар ўртасида меҳр-оқибат, одамгарчилик унутилади, бошланган хайрли ишлар, улуғ мақсадлар қолиб кетади. Барчанинг ҳаётидан ҳузур-халоват, турмушидан ором-фароғат кўтарилиб кетади.\nДинда ортиқча ғулув — чуқур кeтиш ёки ҳаддан ташқари бeпарволик, лоқайдлик қилиш кўплаб фитналарга сабаб бўлади. Пайғамбар (алайҳиссалом) бундай дeганлар:\nاِيَاكُمْ وَالْغُلُوَّ فِى الدِيَنِ فَإنَّهُ أهْلَكَ مَنْ كَانَ قَبْلَكُمْ حَمَلَهُمْ عَلَى أَنْ سَفَكُوا دِمَائَهُمْ\n«Динда ортиқча ғулувга боришдан эҳтиёт бўлинглар. Чунки ғулувга бориш сизлардан олдин ўтганларни ҳалок этиб, қон тўкишга, харомни ҳалол қилишга олиб кeлди».\nҲадиси шарифда Пайғамбар алайҳиссалом айтадилар:\nنِعْمَتَانِ مَغْبُونٌ فِيْهِمَا كَثِيْرٌ مِنَ النَّاسِ: الصِّحَّةُ وَ الْفَرَاغُ. (رَوَاهُ الْبُخَارِي)\n«Икки азиз неъмат борки, кўплар бунинг қадрига етишмайди, булар саломатлик ва тинчлик-хотиржамликдир». (И. Бухорий ривояти)\nНеъматнинг қадри у йўқолганда билинади, унинг йўқолмаслиги эса доимо шукрини қилиш билан бўлади. Шунинг учун бугунги тинч ва осойишта кунларимизнинг қадрини билишимиз лозим.\n. ...كُلُوا وَاشْرَبُوا مِنْ رِزْقِ اللَّهِ وَلا تَعْثَوْا فِي الأرْضِ مُفْسِدِينَ (٦٠)\n«…Аллоҳнинг ризқидан еб ичингиз, ер юзида бузғунчилик қилмангиз!» (Бақара сураси, 60)\nПарвардигорнинг иродасига қарши бориб, бегуноҳ одамларни ўлдирган ва хўрлаган кимсалар дунё ҳаётида ютуққа эришамиз, деб ўйласалар қаттиқ хато қилган бўладилар. Аллоҳ таоло ер юзида ҳар қандай бузғунчиликни тақиқлайди, ёвузлик, ваҳшийлик йўлига кирганларни лаънатлайди. Уларнинг ишини ҳеч қачон ўнгламайди.\nАллоҳ таоло каломи шарифида айтади:\nإِنَّ اللَّهَ لا يُصْلِحُ عَمَلَ الْمُفْسِدِينَ (٨١)\n«… Аллоҳ бузғунчиларнинг ишини (ҳеч қачон) ислоҳ этмагай»\n(Юнус сураси 81)\nМол-у дунёга қувониб, унга ишониб бузғунчилик ишларига бeрилиш ҳeч тўғри кeлмайди. Аллоҳ бузғунчиларни хуш кўрмайди. Шунинг учун улар икки дунёда хор-у зор бўладилар. Аллоҳ таоло яна айтади:\nوَلا تَبْغِ الْفَسَادَ فِي الأرْضِ إِنَّ اللَّهَ لا يُحِبُّ الْمُفْسِدِينَ (٧٧)\n«Ер юзида бузғунчиликни излама. Албатта, Аллоҳ бузғунчиларни суймас». (Қасос сураси 81)\nХалқ орасида фитна қўзғатиш, туҳмат ва иғво тарқатиш йўлидаги уринишлар тинчлик ва хотиржамликни издан чиқарувчи ҳодисалардан ҳисобланади. Шунинг учун ҳам бундай ҳаракатлар Исломнинг моҳиятига мутлақо зид экани Қуръони Каримда шундай баён қилинади:\nوَالْفِتْنَةُ أَشَدُّ مِنَ الْقَتْلِ (١٩١)...\n«… фитна қотилликдан ҳам ашаддийроқдир…» (Бақара сураси 191)\nЗолим ва қонхўр кимсалар ҳамиша инсонлар, бутун қабилалар ўртасида фитна, нифоқ солиб, гиж-гижлаб жамиятнинг тинч ҳаётини пароканда қилишади. Фитна эса одамларни ўлдиришдан ҳам ёмон жиноятдир.\nОдамлар орасида фитна қўзғатувчини Аллоҳ таъоло лаънатлайди.\nБошқа ҳадиси шарифда:\nالفِتنَةُ نَائِمَةٌ لَعَنَ اللَّهُ مَنْ أَيْقَظَهَا (رَوَاهُ الرَّافِعِيْ أَمَالِيْهِ)\n«Фитна ухлаб ётган нарсадир, ким уни тўзитиб уйғотса, уни Аллоҳ лаънатласин дeб айтдилар».\nПайғамбар алайҳиссалом ҳажжатул вадода:\nفَإنَّ دِمَاءَكُمْ وَ أمْوَالَكُمْ وَ أَعْرَاضَكُمْ عَلَيْكُمْ حَرَامٌ (رَوَاهُ مُسْلِمٌ)\n«...Албатта, қонларинг, молларинг ва обрўларинг бир-бирларингга харомдир», — деб марҳамат қилганлар (И. Муслим ривояти).\nҚиёмат кунида биринчилардан бўлиб инсонлар орасида ноҳақ тўкилган қонлар ҳақида ҳукм қилинади.\nТинчлик улуғ неъмат деб эълон қилинган динимизда бу йўлга нафақат амал билан, балки сўз билан ҳам зарар келтиришдан қайтарилган. Хадиси шарифда пайғамбаримиз соллаллоҳу алайҳи васаллам айтганлар:\n.سِبَابُ الْمُسلِمِ فُسُوقٌ وَ قِتَالُهُ كُفْرٌ (مُتَّفَقٌ عَلَيْهِ)\n«Мўмин кишини ҳақорат қилиш гуноҳ, у билан жанг қилиш эса куфрдир» (Муттафақун алайҳ).\nПайғамбаримиз Муҳаммад алайҳиссалом ҳаётлик вақтларида асло вужудга кeлмаган, аммо кeлажак асрларда вужудга кeлиши мумкин бўлган, халқ ва миллатлар бирлиги ва осойишталигига таҳдид солувчи фитна-фасод, бузғунчиликлар ҳақида хабар бeриб огоҳ этганлар:\nمَنْ خَرَجَ مِنْ أُمَّتِيْ عَلَى أمَّتِيْ. لَا يُفَرِّقُ بَيْنَ بِرِّهَا وَ فَاجِرِهَا وَ لَا يَتَحَاشَى مُؤْمِنَهَا وَ لَا يَفِيْ بِذِيْ عَهْدِهَا فَلَيْسَ مِنِّيْ (رَوَاهُ مُسْلِمٌ)\n«Умматимдан қайси бири умматимга қарши чиқса, унинг яхши ва ёмонини фарқига бормаса, мўминига зиён тeгишидан ўзини тиймаса, бeрган ваъдасига вафо қилмаса, у мeнинг умматим эмас!» (И. Муслим ривояти).\nЯна бир бошқа хадиси шарифда:\nلَا يَحِلُّ لِرَجُلٍ أَنْ يُرَوِّعَ مُسْلِمًا (رَوَاهُ أَحْمَدُ وَ اَبُودَاوُدَ)\n«Бирор кишига мусулмонни қўрқитиш ҳалол эмас» деганлар (И. Аҳмад ва Абу Довуд ривояти). Яъни муқаддас динимиз инсонларни чўчитишдан ҳам қайтарган.\nالمُسْلِمُ مَنْ سَلِمَ المُسْلِمُونَ مِنْ لِسَانِهِ وَ يَدِهِ (رَوَاهُ البُخَارِيْ)\n«Ҳақиқий мусулмон кишининг на тилидан ва на қўлидан бошқа инсонлар озор чекмайди» (И.Бухорий ривояти). Яъни ҳақиқий мусулмон киши қўлидан ҳам, тилидан бошқаларга зарар келтирмайди.\nДарҳақиқат мусулмон киши бутун жамият учун фақат яхшиликларни раво кўрмоғи, ёмонликлардан тийилмоғи ва бошқаларга азият беришдан йироқ бўлмоғи зарур.\nХалқимизда чиройли нақл бор: «Чумолининг ҳам уйи бузилмасин» дейилган.\nШайх Маҳмуд Гуфторий ҳазратлари бир куни сафарга чиқдилар, узоқ йўл юриб чарчаб пешин маҳал бир сояли дарахт тагига тўхтадилар. Намоз ўқиб бўлгач, дастурхонларини очиб бироз тамадди қилдилар. Дам олиш асносида бир ажиб манзара у зотнинг эътиборларини тортди. Қоп-қора чумолилар бир чизиққа тизилган ҳолда ҳаракатланмоқда эди. Уларнинг айримлари чизиқ бўйлаб манзил томон илдамламоқда, айримлари эса шу йўлдан ортга қайтмоқда эди. Барча чумолилар йўл-йўлакай қаршисида учраган ҳар бир чумоли билан бехато саломлашиб ўтарди. Бу манзарани у зот узоқ кузатдилар ва айтдиларки: «Аллоҳнинг шу кичик кўзга кўринар-кўринмас махлуқида ҳам биз инсонлар учун катта ибрат бор-а». Яна айтдиларки: «Агар инсонлар ер юзида бир-бирлари билан шу чумолилар сингари оқибатли бўлиб, саломлашиб юрсалар эди, ер юзида бир томчи ҳам қон тўкилмаган бўлар эди». Шайх йўлларида давом этиб кеч киргач яна овқатланиш учун дастурхонларини очдилар. Қарасалар бир чумоли безовталаниб дастурхоннинг у бошидан бу бошига бориб келмоқда эди, уйини йўқотган, йўлидан адашган, оиласини қидирмоқда эди. Маҳмуд Гуфторий ҳазратлари дарҳол дастурхонни ўраб, «Мен Аллоҳнинг бу махлуқини оиласидан жудо қилибманку», — деб ярим кун юрган йўлларидан ортга қайтдилар ва чумолини ўз уйига ташлаб келдилар. Мана бу Ислом аҳлоқи бўлиб, бир чумолига етказилган озор учун ҳам албатта жавобгарлик бор.\nЎтган даврларнинг бирида муфтийнинг олдиларига одамлар келиб мевали дарахтларини чумоли босганлигини, боғлари яхши ҳосил бермаётганлиги учун чумолиларни ўлдиришга фатво сўраб келишди. Муфтий жойларида йўқ эканлар, одамлар икки қатор хат қолдиришди:\n«Дарахтда ўрмалар тўда чумоли.\nГар уни ўлдирсак, борми уволи…»\nМуфтий ҳазратлари сафардан қайтгач кечиктирмай хатга жавоб ёздилар:\n«Адолат мезони ўрнатилган кун\nЧумоли қўрқмасдан талаб қилар хун».\nЯъни қиёмат куни ҳар бир ишимиз учун жавобгарлик бор.\nИлоҳий дастур — Қуръони Карим тонгга қадар тинчлик ҳукм сурган кeчада нозил бўлди. Бу дин фақат тинчлик – ҳотиржамликка чақиради, қизиқтиради ва тарғиб этади. Уруш, жанжал, ўзаро низо, адоват ва фирқаланишни қоралайди. Ислом башарият учун тинчлик ва раҳмат динидир. Айнан тинчликдан омонлик, ҳотиржамлик ёйилади. Хавф-хатар ортга чeкинади. Фақат тинчлик ўзаро бирдамликка, бирдамлик эса яхшиликка етаклайди.\nПайғамбар (алайҳиссалом): «Ким уйида хотиржам тонг оттирса, тани соғ ҳамда ҳузурида бир кунлик овқати бўлса, гўё унга бутун дунё (бойлиги) бeрилибди», — дeдилар. (И. Тeрмизий ривояти)\nУ зоти бобаракот одамларни тинчликка йўллаб, далолат этардилар. Худайбийда мушриклар бир нeча шартлар эвазига сулҳни таклиф қилганида тинчлик ва муроса учун рози бўлдилар. Расули барҳақ (алайҳиссалом) бундай дeдилар: «Бир-бирингизга ҳасад қилманг, нархини ошириш учун ёлғондан савдо қилманг, бир-бирингизни ёмон кўрманг, бир-бирингиздан юз ўгирманг. Бирингиз бошқанинг устига савдо қилмасин. Аллоҳ таолонинг биродар бандалари бўлинглар. Мусулмон-мусулмоннинг оға-инисидир. Унга зулм қилмайди, уни ҳақоратламайди ва унга ҳурматсизлик билан муомилада бўлмайди. Тақво бу ердадир деб (Уч бор қалбларига ишора қилдилар). Ҳар бир мусулмонга бошқа бир мусулмоннинг қони, моли ва шаъни харомдир». (И. Муслим ривояти)\nМуқаддас Ислом динимиз бутун вужудимиз билан тинчлик тарафдори бўлиб, нафақат инсонларга, балки бутун махлуқотларга зарар етказишни, дала-ю водийларни пайхон қилишни, тоғ-у қир-адирларни вайрон қилишни, уларга нисбатан ёмон муносабатда бўлишни харом қилган.


QMII » СИЗГА ИЛИНДИК\nҲазрат Али уйдан олти дирҳам олиб бозорга бордилар. Энди савдо қилаётган пайтда икки кишининг келишмай турганини кўрдилар. Бири қарзини қистар, иккинчиси бироз муҳлат беришини сўраб ялинарди. Олти дирҳамини уларга бериб тинчитган ҳазрат Али уйга бўш қайтишга мажбур бўлдилар:\n– Ота, мева олиб келдингизми? Ейдиган ҳеч нарса олмадингизми, ота? Ота, очман!\nҲазрат Алининг юраги парча-парча бўлди. Кўзлари ёшга тўлди. «Ҳозир олиб келаман», деб уйдан чиқдилар. Нима қилишни, қаерга боришни билмасдилар. Шу пайт олдиларидан туя етаклаган киши чиқди.\n– Ҳозир пулим йўқ.\n– Ундай бўлса, оламан. Қанча?\n– Юз дирҳам.\n– Майли, олдим. Туяни етаклаб тўғри бозорга бордилар. У ерда туяга дарҳол харидор чиқди.\n– Ҳа, сотаман.\n– Уч юз дирҳамга сотасанми?\n– Ҳа, олинг.\nПулга дарҳол бозор-ўчар қилдилар, болаларига егулик, мевалар харид қилиб уйга кайтдилар. Ўша куни уйларида байрам бўлди. Бир томондан юз берган воқеа муҳокама қилинар, иккинчи ёндан таом ҳозирланарди. Шу куни Пайғамбар алайҳиссалом уларникига келдилар.\n– Йўқ, Аллоҳнинг расули.\n– Ҳазрат Жаброил эди. Туянгни ким олганини биласанми?\n– У зот ҳазрат Исрофил эди. Туя эса жаннат туяларидандир. Бир мусулмонни эҳтиёждан қутқарганинг учун буюк Аллоҳ сени мукофотлади.


Давлат раҳбари бирқатор учрашувлар ўтказди\n21 Февраль 2020 17:47\nNUR-SULTAN. Kazinform – Давлат раҳбари «EcoJer» ҳудудий экологик ташаббуслар ассоциацияси раиси Лаззат Рамазановани, Kaspi.kz Директорлар кенгашининг раиси Вячеслав Ким ва Бошқарув раиси Михаил Ломтадзени қабул қилди, деб хабар беради Kazinform Ақорда матбуот хизматига ҳавола қилиб.\nЛаззат Рамазанова Давлат раҳбарига «EcoJer» ассоциациясининг фаолияти, саноат корхоналарининг ҳавони ифлослантириши кўрсатгичини пасайтиришга йўналтирилган технологияларни ишлаб чиқиш ва жорий қилиш жараёнлари ҳақида гапириб берди.\nУчршувда янги Экологик кодекс лойиҳасининг асосий қоидалари муҳокама қилинди. Уни тайёрлашда жамоат бирлашмалари фаол иштирок этишган.\nДавлат раҳбари экологик қонунчиликни илғор халқаро стандартлар билан мувофиқлаштириш лозимлигини таъкидлади.\nKaspi.kz Директорлар кенгашининг раиси Вячеслав Ким ва Бошқарув раиси Михаил Ломтадзе Президентга рақамли хизмат кўрсатиш сервиси ҳамда тегишли экосистемани ривожлантириш стратегияси, шунингдек, Қозоғистондаги электрон тижоратни ривожлантириш истиқболлари ҳақида маълумот бериб ўтди. Айниқса компаниянинг кичик ва ўрта бизнесни қўллаб-қувватлаш бўйича режаларига алоҳида эътибор қаратилди.\nДавлат раҳбарига Kaspi.kz компаниясининг акцияларини эндиликда Лондон фонд биржаси ва Астана халқаро молия марказига очиқ жойлаштиришга тайёргарлик ҳақида маълумот берилди.\nПрезидент Қозоғистон банкининг фаолиятига техник инновацияларни жорий қилиш муҳимлигини таъкидлади.


Ўғри йигитнинг хидоятланиши - | Hizb-Uzbekiston.info\nHome›МАҚОЛАЛАР›Ўғри йигитнинг хидоятланиши\nЎғри йигитнинг хидоятланиши\nМуродил қишлоқдаги одамларни уйларида юмушларига ёрдам бериб ёки қурилишларида ишлаб, шу орқали пул топиб ота-онасига кўмаклашар эди. Бир кун Муродил шахарда яшайдиган аммасиникига борди, у ерда аммаси ва қариндошлари билан дастурхон устида сухбатлашар экан, гап орасида аммаси ўзининг қўшниси хақида гапириб қолди.\n“Шу ерда яшаб хали бу инсонни беодоблигини, ичиб ёки безорилик қилганини эшитганим йўқ. Аёли ҳам ақлли, фарзандлари тарбияли, истарали болалар, оиладаги мухит инсонни хайрон қолдирадиган даражада хотиржам. Йигит қўли гул уста бўлиб, барчага чиройли муомала қилади, бегонага ҳам ёрдамини аямайди, хеч ким ундан шикоят қилмайди. Бугунги кунда яхшига кун йўқ экан, шу йигитни яқинда террорчи деб қамоққа олиб кетишди. Бутун махалладагилар хайрон бўлиб қолдик, аёли бечора тўрт нафар ёш боласи ва кўзи ожиз қайнотаси билан ёлғиз колди” – деб, қамалган кишига сабр тилади.\nМуродил шу куни аммасиникидан пешинда уйга қайтадиган бўлди. Кўчада кетиб бораркан аммаси айтган қўшнисининг уйини кўриб, беихтиёр аммасининг гаплари эсига тушди: “Уста йигит эди. Аёлнинг қайнотасини кўзи ожиз”. Муродил қизиқиб катта очиқ турган дарвозага яқинлашди, ховлида хеч ким кўринмади. Муродил кўчада хеч ким кўринмаганидан хотиржам холда секин ичкарига кирди. Аммо дарвозанинг орқа тарафида соя ерга гилам солинган ва у ерда кекса чол ўтирарди. Шунда чол оёқ товушини сезиб: “Келдингизми болам, менга муздек чой қуйиб беринг, Нусратуллоҳ ўйнаб кўчага чиқиб кетди” – деди. Чолнинг олдида чойнак ва пиёла турар, чол эса уни кўрмасди. Муродил товуш чиқармай, секин чой қуйиб чолга узатди, уйда хечким йўқлигига ишонч хосил қилгач, доим қийналиб пул топадиган болани нияти айниди. Муродил секин зинадан кўтарилиб уйга кирди, у дархол хоналарни кўздан кечириб қўлга илингудай нарсаларни телевизор, магнитофон барини ўраб олиб чиқиб кетди. Ўғирлаган нарсаларини яширган Муродил бир хафталардан кейин нима гаплигини билиш учун яна аммасиникига борди. Улардан қўшниникига ўғри тушганини қайнотаси: “Уйга келинимдан бўлак хеч ким кирмади” – дебди, кариндошлар келинни ўғрига чиқариб хайдаб юборибдилар ва бечора келин чол қийналмасин дея бир боласини қолдириб ўзи онасиникига кетганини эшитди. Уни хеч ким сезмаганидан кўнгли хотиржам бўлиб Муродил уйига қайтди.\nОрадан бир неча кун ўтиб Муродил ўғирланган телевизорни яқин дўстига сотиб: “Бу ўзимники, пул зарур бўлгани учун сотаяпман” – деди. Воқеадан бехабар дўсти арзон бахога олган буюмларини бозорга келтириб сотаётганида қўлга олиниб, сўроқ қилинганда барчасини айтиб берибди. Шундай қилиб бир ой деганда Муродил ўғрилиги ошкор бўлиб қамоққа олинди. Бир неча ойдан сўнг суд бўлиб Муродил 6 йилга қамалди. Суд нихоясида жабрланувчи муслима аёлга сўз берилди, табиийки Муродил озор чеккан ўз уйида ўғри деб хайдалган аёлни унга аччиқ сўзлар айтишини кутган эди, аммо аёл: “Нима ҳам дердим, Аллох бу йигитни хидоят килсин” – деди холос.\nМуродил қамоқда хар хил инсонларни кўрар экан, у ерда қотил, порахўр, қизларни номусига теккан, ўз ота-онасини ўлдирган ёки фарзандини ўлдирганлар бўлиб, лекин ҳаммасидан ҳам диндорлар қаттиқ назоратда ушлангани, диний амал қилгани учун алохида хоналарда вахшийларча азобланишини билди. Бир куни шундай, диндорлиги сабабли қамалганлардан бири билан танишиб қолди. У киши Муродилга доим чиройли муомала қилар, унинг бу ердаги дардларига ҳамдард бўларди, Муродил у киши билан сухбатлашиб зерикмас, аксинча кундан кунга унга боғланиб борди. У киши хаётнинг мазмуни, маъноси хақида гапирар, инсон бу дунёга нима учун келади? Қаердан келади ва каерга кетади? Инсон кандай яшаши керак? Шулар тўғрисида гапириб унга хаётнинг асл мохиятини тушунтирар эди.\nШу тарзда бир неча йил ўтди. Муродил намоз ўқишни ва бир неча Қуръон сураларини ўрганди, қилган гунохлари учун Аллоҳдан чин дилдан истиғфор сўраб, энди бошқача яшашни ният қилди. Бу пайтда унга қадрдон инсонга айланган халиги диндор кишининг ахволи оғирлашиб борар эди. Негаки у киши иймонида махкам туриб Исломий амалларни қилишдан қайтмас, золимларга хақни гапириб, шу сабабдан кўп жазоланар эди. Унинг оёқлари остига резина таёқ билан шундай уришардики юра олмайдиган холатга келиб қолар, шундай пайтда Муродил уни суяб юриб, ёрдамлашарди. Охири у кишининг аҳволи ёмонлашиб қон тупурадиган бўлиб қолди.\nБир куни у киши Муродилга кичик нақшинкор қутичани совға қилиб: “Ўзим ясаганман” – деди. Муродил хурсанд бўлиб қутичага яхшилаб назар солди ва негадир бирдангига ўзгарди. Чунки у ўғирликка кирган хонадонда худди шундай катта кичик нақшли қутичаларни кўрган ва бирма-бир титкилаган эди. Шунда оиласи тўғрисида гапирмаган кишидан хадик билан: “Сизни отангизни кўзлари ожизми?” – деб, хавотир билан шеригини юзига тикилиб, жавоб кутди. У киши хайрон бўлиб: “Ха” – деди. Э вох, бу ўша, Муродил ўғирликка кирган хонадон сохиби эди. Нега шунча пайтдан бери мен буни сезмадим, нега бу одам бирор марта уйига ўғри тушганидан гап очмади? Ўша ўғри менлигимни билармикан, агар менлигимни билса нима деркин? – дея ўзига ўзи савол берар эди.\nДиндор кишининг аҳволи янада оғирлашиб Сангородга жўнатиладиган бўлди, у киши Муродил билан хайрлашар экан беморлигидаги ёрдами, кўмаги учун унинг хаққига дуо қилди. Муродил кўзи ёшланиб: “Бу хизматим менинг бурчим ва сиздан қарзим экан, мени кечиринг, мендан рози булинг, мен уйингизга…” – деб, давом эттиришга қийналарди, томоғи қуриб зўрға ютинарди, ёнидаги одамдан кўра уни ахволи ёмонроқдек. Лекин ўзини тутиб, айтиши кераклигини аниқ хис қилиб ўзида куч тўпладида “Мен сизни уйингизга ўғриликки тушган эканман, ўзим хам яқинда билдим, ўша ўғри менман” – деб йиғлаб юборди, кўзидан беихтиёр ёш қуйилиб келар эди, тўхтатишга уринарди, лекин буни имкони йўқ эди. У киши гап нимада эканлигини тушунди ва биродарини қўлидан махкам сиқиб: “Аллоҳ кечиргувчи, гунохларимизни Ўзи кечирсин” – деб, уни ҳам кўзидан ёш оқа бошлади. Шундан сўнг у биродар “Сангород”га этап қилинди.\nОрадан йиллар ўтди. Муродил жазо муддатини ўтаб бўлиб, уйига қайтди. Лекин у энди олдинги Муродил эмас, балки Ислом неъматини тотиб, иймоннинг қанчалик қалбга хузур бағишловчи неъмат эканлигидан бутун борлиғи билан Аллоҳни яхши кўрувчи инсон бўлиб қайтди. Унинг хаёт ҳақидаги тушунчалари тубдан ўзгарган, энди у хаётда нима учун яшаётганлигини, қаёқдан келганини ва ўлимидан сўнг қаерга боришини ва нималар устида хисоб-китоб қилиниши хақидаги тушунчалари билан қайтди. Аллоҳнинг Ҳикматли Зотлигини кўрингки, шунча ёшга кирган Муродил, бу бузуқ тузумда қандай тушунчага эга эди, лекин Аллоҳ мусулмонларнинг яшаш учун қўлланма қилиб юборган Қуръон ва Суннат орқали инсон қанчалик гўзал қалб сохибига айланди. Уйга қайтгач у, ўша мазлум хонадондан қўлидан келганича хабар олиб, ёрдам бериб турди. Ва ўша ерда, қамоқдаги биродарнинг аёлидан, биродари Аллоҳнинг йўлидаги фаолиятида сабот билан туриб, Каримов ва унинг жиноятчи тўдасининг концлагерларининг бирида шахид бўлганини эшитди. Аллоҳ у биродаримизни шахидлигини муборак қилсин ва Ўз динида бизларни собитқадам қилсин!!! АМИН!!!\nТуркия қочқинлар учун хавфсиз юрт, деган ҳақиқат қаерда қолди?!


Европа Лигасининг 4-тури қизиқарли баҳсларга бой бўлди. АПЛ, Ла Лига, Бундеслига ва рус клублари ўз учрашувларини ўтказишди - Offside.uz – Offside'да бўлинг, офсайдда қолманг!\nЕвропа Лигасидан ўрин олган бир қатор ўйинлар бўлиб ўтди.\nЕвропа Лигасининг бир қатор ўйинлари ўз ниҳоясига етди. Жумладан, "Порту" меҳмонда "Рейнжерс"га қарши беллашган бўлса, ЦСКА "Ференцварош" меҳмони бўлди. Бундан ташқари, "Вулверхэмптон", "Вольфсбург", "Эспаньол" ва яна бир қатор клублар майдонга чиқишди.\n08/11, 03:00 0


Юртбоши ва замонавий ўзбекларнинг кўчманчилиги ҳақида - BBC News O'zbek\nЮртбоши ва замонавий ўзбекларнинг кўчманчилиги ҳақида\nЎзбекистонлик муштарий bbcuzbek\nImage caption "Кўчманчилар"\n"Олдингдан оққан сувнинг қадри йўқ", деган гапни эшитмаганлар йўқ бўлса керак. Мен ҳам "дода" ҳаётлигида ТВдаги чиқишларига беэътибор бўлган эканман. Ҳозир архивдаги нутқларини томоша қилсам бошқача таъсир қилмоқда.\nҲақиқатда ҳам келажакни кўра биладиган бир сардор эканликларига амин бўлмоқдаман!\nАйниқса, уларнинг ўзбек халқини характерини ўзгартира олганларига беш кетмоқдаман.\nАзалдан ўтроқ ўзбеклар қўшнилари бўлмиш кўчманчи қозоқ ва қирғиздан фарқлироқ томонларга эга бўлишган.\nХозирда эса ўзбекни умуман таниб бўлмайди!\nРизқ кетидан қувиб, бутун дунёга тарқаб кўчманчига айланганлар биз - ўзбеклар бўламиз!\nҚўшниларимиз, асл кўчманчи қозоқлар эса ...ўтроқлашиб бормоқда...\nАгар тирикчилик билан ўзбек яшаб турган уйини, маҳалласи ва юртини ташламаса, бошқа сабаб топиб олади.\nЎзимдан қиёс, ака-уканинг бир қориндан туғилгани бор гап, лекин бир уйда бирга яшаши йўқ...\nЖанжал сенлардан чиқмаса, бола-чақангдан чиқади.\nДадамлар ҳам, кел, уканг бу уйда қолиб, сен ер олиб том сол, деганларида аччиғим чиққанди.\nТо қувиб солмагунларича шу томи қийшиқ уйни ака-ука талашиб ўтиргандик.\nЙўқ, ноилож дадамга қулоқ солиб, охир-оқибат қўшни туманга кўчиб ўтдим.\nУ ердагилар иссиқхона қилишаркан, менга ҳам ўргатишди.\nБарака топиб кетдим. Келиб укамга ҳам ўргатдим.\nҲозир биздан аҳилроқ оила йўқ. Демоқчи бўлганим, "бир балчиқ кўлмакни" мен ўзимча денгиз деб юрган эканман.\nЧетга чиқсанг, дунё сен ўйлагандан кўра каттароқ ва ранглироқ экан.\nШуларни мулоҳаза қилган ҳолда, раҳматли президентимиз ҳам бу ўтроқ халқ бир жойда ўтиравермасин, дунё кезиб, дунё кўрсин, янги технологияларни ўргансин, деб оқилона, узоқ муддатли сиёсат олиб борган ва бизни зимдан, ўзимизга билдирмасдан қийнаб кейин ватанни тарк этишга мажбур қилган бўлсалар, ажабмас.\nАлбатта, биз каби оми халқ учун юртбошимизнинг муборак бошларида яна нималар бўлгани, қандай синовлар билан бизни чиниқтиришни ният қилганларини билиш деярли имконсиз...\nБиз фақат яхши гумонда бўлишимиз керак. Шу "дангасалар" деб эркалаб айтган сўзлари ҳам бежиз эмас.\nМана шу янги ҳовлини қурганимда, қишнинг чилласида бетонини қуйиб берди Россияда мардикорчилик қилган шоввозлар.\nУларга бу ёрилиб кетмайдими музлаб десам, ака, Россияда бундан совуқроқ шароитда бетон қуйганмиз, хеч нарса қилмайди, агар технологияга тўлиқ буйсунилса, дейишди.\nҚанақа ғайриоддий жарангламасин, лекин маҳаллий ишлаб чиқаришни ривожлантиришнинг шартларидан бири, бу иқтисодни тўлиқ таназулга келтириш экан.\nЧунки агар аҳолида "Сникерс" сотиб олиш имкони бўлмаса, унда уддабуррон ўзбек тадбиркори шу маҳсулотга эҳтиёж борлигини кўриб, қўлбола "Сникерс" ишлаб чиқаришга ҳаракат қилади.\nАввалига ерёнғоқ ва шакарни аралаштириб бир нима ясайди.\nКейинчалик даромади ошган сари ўз маҳсулотининг сифатига эътибор беради.\nЙиллар ўтиб эса экспорт қилиш пайига тушади.\nАммо бу жуда кўп йилларни талаб қиладиган жараён.\nУндан осон йўли ҳам мавжуд, бу эркин бозор иқдисодиёти ва сармоядорларга тўлиқ кафолат.\nБалки марҳум юртбошимиз, "додамиз" юртдан ноилож ва ёки яхши ҳаёт истагида кетган "дангасалар" бир кун сармоя ва технологиялар билан қайтишини ҳисобга олгандир?\nШунинг учун ҳам "Ўзбекистонинг келажаги буюк", деб такрор ва такрор айтгандирлар?\nФақат...Юртбошимиз ҳам бир бандаи ожиз бўлганлар эмасми, балки ана шу ватанга қайтаман, уни обод қиламан деб чўнтагини қаппайтириб турган муҳожирларнинг бугунга келиб Фуқаролик ҳақидаги қонун имзоланиб қолиши, бошқа юртнинг паспортига эга бўлган сармоядорларнинг "автоматик равишда" фуқароликдан чиқариш таҳдидини ҳисобга олмагандирлар?\nБунақада... орадан ярим асрча вақт ўтгач, қўшни давлатларнинг тарих китобига ўзбеклар "минтақадаги кўчманчи миллат" деб кириб қолиши ҳам эҳтимолдан холи эмас...


«Судларни Худо урган» — Собиқ прокурор ҳаммасини фош қилди - EFFECT.UZ\n. 19:30 | 12.10.2021\n“Шайна” жиноий тўдасини қўлга олган Қашқадарё прокурори ҳибсга олиниб, ертўлада қийноққа солинган.\nПрокуратуранинг собиқ ходими Фарҳод Шайманов 2008 йилда Қашқадарёда йирик жиноий гуруҳни Миллий хавфсизлик хизмати ҳамкорлигида қўлга олади. У ўшанда вилоят прокурори биринчи ўринбосари лавозимида ишлаган.\nШайманов қўлга олган жиноий гуруҳ Ўзбекистон табиий ресурсини йиллар давомида талон-торож қилиб келган. “Шайна” жиноий тўдаси “Шўртан газ” заводи ер ости қувурларидан конденсат ўғирлаб чет элга жўнатган.\nАввал хабар қилганимиздек, “EFFECT.UZ” ахборот агентлиги мазкур иш юзасидан Шайманов билан интервью ташкил қилди.\nШавмановнинг “EFFECT.UZ”га берган интервьюсига кўра, унга қилинган ҳақсизлик 4 йилдан бери турли хил ОАВда ёритиб келинади.\nШунингдек, ҳамон у ўзининг ҳуқуқларини тиклаш учун ҳуқуқни муҳофаза қилувчи идораларга, жумладан, Бош прократура, Олий суд, Президент админстрацияларига тинмасдан махсус телеграммалар билан мурожаатлар йўллаб келади.\nБироқ, у ўзи қилиб келаётган мурожаатлар натижасидан қониқиш ҳосил қилмаяпти. Аввалги хабарда маълум қилинганидек, Шайманов Фарход Самадовичга қарши Жиноят ишлари бўйича Тошкент вилоят судининг 2008 йил 22 августдаги ҳукми билан Жиноят кодексининг 210-моддаси 2-қисми “В” банди билан айбли деб топилиб, 8 йил муддатга озодликдан маҳрум этилган.\n2019 йилда эса озодликка чиқарилиб, унга нисбатан оқлов ҳукми ўқилган. Бироқ, Шайманов унга ҳақсизлик қилган баъзи амалдорларнинг озодликда юрганидан ҳамда уни қайта ишга жалб қилишга йўл қўйилмаётганидан норози.\n“Ўзбекистонда 26 йил ичида ҳали бирорта судья оқлов ҳукми чиқармаган. Жиноят процессуал кодексининг 83 моддаси 2 қисми жиноят таркиби етарли бўлмади деб бекор қилиш ҳисобланса, 1 модда жиноий ҳодисанинг ўзи юз бермаган бу инсонга тухмат қилинган дея оқланганман. Нега мен зонани кўрдим. Нега унинг қийноқларини бошимдан кечирдим. Тирноқларимга игна тиқилиб, оёқларимга жисмоний тазйиқлар ўтказилиб, мендан иқрорлик кўрсатмасини олишга ҳаракат қилинди.\nҲозирда менга мутлоқ оқлов қилинди. Лекин мени шу кўйга слоган, жиноий қийноқлар қилган, тоштурмада жазо ўтаётганлар орқали босим билан иқрорлик олишга ҳаракат қилган терговчилар Тоҳир Ҳусанов, вилоят прокурори ўринбосари Улуғбек Суннатов, Вилоят прокурори Бегижон Қўқонбоев, ДХХ раҳбари Тошкент вилоятидаги Иброҳим Деҳқонбоевлар қўлга олинди.\nБироқ, қолганлар озодликда катта-катта лавозимларда ишлаб юрибди. Нега буни ҳеч ким сўрамайди”, — дейди собиқ прокуратура ходими.\nФарҳод Шайманов шунингдек, ҳозирги судлар фаолияти ҳақида ҳам фикр билдириб ўтди. Ўша вақтда 3 мингга яқин фуқаро оқланган бўлса, уларнинг тақдири билан ҳеч ким қизиқмаслигини айтиб ўтди.\n“Оқлов ҳукми билан 4 йилдан бери идорама-идора юраман. На бирор прокуратура, на бирор суд эътибор қилмайди.\nАйбсиз бўлиб чиқдими? уларнинг ҳуқуқи тўлиқ тикланиши лозим. Олий суд томонидан шунчалик масъулиятсизлик бўляптики, 3000 га яқин одамга оқлов ҳукми чиқарилган бўлса, уларнинг бирортаси ҳақида ҳисобот йўқ.\nҚай бирининг ҳуқуқи тикланди қай бири ўз ишига тикланди. Қай бири ўн йиллаб ола олмаган ойлик маошини олди. Моддий ва маънавий зарарини олди.\nУнинг ҳуқуқлари тикландими? Бу нарса Олий судни қизиқтирмайди. Шу сабабли халқ идорама-идора ҳуқуқларини тиклай олмасдан юрибди.\nИнсон тақдрини шунчаки, отиб юбориш керак эмас унинг ҳуқуқларини тиклаш керак. Нега ҳамма идора жим?\nУлар Президент сиёсатига қарши одамларми? Ҳар қандай идора ходими раҳбари бундан тегишли хулоса қилиши керак. Жойларда иш тўгри тақсимланиши лозим.\nБу гап билан Суд, прократура, Ички ишлар ишламаяпти демоқчи эмасмиз иш кетмоқда. Лекин эски тизимдан чиқиб кета оламаяпти. Суд мустақил эмас, прокуратура ҳам сен менга тегмасанг мен сенга тегмайман қабилида ишламоқда“, — дейди у.\nУ 2006 йилда Қашқадарёда вилоят прокурорининг биринчи ўринбосари лавозимида ишлаган. Шайманов ўша вақтда адолатсизлик кучайганини юрист сифатида очиқ айтиб ўтди. Мамлакат бойликларини емириш, ўзлаштириш, сотиб юбориш авж олганини таъкидлади.\n“Қалтис йиллар бўлган. Коррупция у пайтда шунчалик кучли эдики, нафақат давлатнинг ер усти ва ости бойликларини ўзлаштириш, катта-катта ишлаб чиқариш корхоналарини монополияга айлантирилаётган давр эди.\nИнсон ҳаётининг чивинникичалик қадри йўқ эди. Конденсат ўғриларига келсак, 240 тонна бир кунда чиқиб кетаётган бўлса, уни 12-15 йилга кўпайтирилса, қанча миллиард триллиард суммалар коррупсионерларнинг чўнтагига кириб кетаётган, ер ости бойликлари керакли жойларга сотилиб кетмоқда эди.\nБу пуллар давлат бюджетига кирадиган бўлди. 70 га яқин шундай жиноятлар фош этилди”, — деди Фарҳод Шайманов.\nУ оқланганидан сўнг ҳам унга нисбатан ҳар-хил провокациялар қилинганини айтар экан. Ҳозир ҳам амалдорлар орасида адолатсизлари борлигини маълум қилди.\n“Оқланганимдан сўнг собиқ Бош прокурор Отабек Муродов қабулига кириш учун учрашдим. У ўзининг кадрлар бўлими бошлиғи, инспекцияси, Бош прокурор ёрдамчиси орқали тайинлаган оқлов бўйича ‘Олий судга пора бериб оқланган. Агар жим юрмаса, юқорига ёзишни тўхтатмаса, ишини қайта кўриб протестъ қиламан!', деб бир йил давомида ҳуқуқимни поймол қилиб келди.\nПрезидент атрофидаги мулозимларни кўриб шундай ҳолларда ичим ачишган ерлари ҳам бўлган. Чунки, мазкур собиқ бош прокурор бир вақтлар қандайдир таниш-билишлик йўли билан давлат маслаҳатчиларининг пинжига кириб, яхши кўриниб, давлат маслаҳатчиси бўлиб олган эди.\nУ Президентнинг суд-ҳуқуқ масалаларидаги ислоҳотини амалга татбиқ қилувчи давлат маслаҳатчиси эди. Ҳозир ҳам Президент атрофида бундай кадрлар йўқ эмас”, — дейди собиқ мутасадди.\nУ шунинг учун ҳам бугунги кунда чиқарилаётган қарор-фармонлар жойларда тўлиқ ишламаётганини қайд этди. Фармон ҳаётга татбиқ этилганидан сўнг, буни бир муддат изга тушгунича назоратга олиб туриш кераклигини қўшимча қилди.\nПрократура ижрочилар ҳамда мулозимларнинг устидан олий назорат олиб борилишини, Президент фармонларига бефарқ бўлган, халққа жабр келтирган, давлат иқтисодиётига зарар келтирган ҳолатларни аниқлаб уларни интизомий жавобгарликка тортиш ҳамда керакли жиноий жавобгарликка ториш масаласини қўйиш кераклигини таклиф сифатида билдириб ўтди.\n“Бу ерда прократура иш олиб бормоқда. Лекин бугун бу масалада темир интизом ўрнатиш керак. Аяб ўтириш ярамайди.\nҲозирги бош прокурор Ниғматулла Йўлдошев яхши фаолият олиб бормоқда, бироқ 15 йил давомида илдиз отиб кетган эски ботқоқдан суғурилиб олиш жуда қийин. Бош прокурорга учрадим. Улар ҳам на уёқлик на буёқлик жавоб айта олмаганларидан тушундимки, бош прокурорга ҳам осон эмас (юқоридан босим ўтказилиб турган ҳолатларни кўзим билан кўрдим). Шу туфайли судга мурожаат қилдим. Судни худо урган экан қўпол бўлса ҳам”, — деди собиқ прокурор.\nИнтервьюнинг тўлиқ варианти билан қуйида танишишингиз мумкин.\nШайманов ўзи ва оиласига етказилган ноҳақ руҳий зарбалар ҳамда адолатсиз қамоқ жазоси устидан Президентга аризалар киритиб келади. Бироқ, унинг бирор мурожаати ўз ерига ҳозиргача етиб бормаганини айтди.\n“EFFECT.UZ” таҳририяти тегишли мутасаддилардан мазкур собиқ орган ходимининг мурожаатлари жавобсиз қолдирилмаслигини сўраб қолади.


Андижон ва Бухоро шаҳарларида жиддий ўзгаришлар...\n27.02.2020 00:08 0 3919\n«Bukhara City» лойиҳаси\nАндижон ва Бухоро шаҳарларининг 2040 йилгача бўлган даврга мўлжалланган бош режалари тасдиқланади. Ҳукуматнинг бу борадаги тегишли қарорлари лойиҳалари муҳокамага қўйилди.\nУнга кўра, Андижон шаҳрида иккита маъмурий марказ ташкил қилинади. Жумладан, биринчи маъмурий марказ – шаҳарнинг бугунги кундаги Алишер Навоий, Ўзбекистон ва Мустақиллик кўчалари кесишмаси ҳисобланиб, у ерда реконструкция ва янги қурилиш ишлари режалаштирилган. Иккинчи маъмурий марказ – шаҳарнинг жанубидаги Алишер Навоий ва Бобуршоҳ кўчалари кесишмасида жойлаштирилади.\nШу билан бирга, Олтинкўл ва Андижон туманларидан Андижон шаҳрига қўшилаётган ҳудудларда жойлашган мавжуд маҳаллаларни шаҳар шароитига мослаштириш ишлари ҳам босқичма-босқич амалга оширилади.\nШунингдек, Бухоро шаҳрининг бош режасига мувофиқ, маданий, маиший ва коммунал объектларни аҳолининг ижтимоий эҳтиёжларига ҳамда амалдаги меъёрларга жавоб берадиган даражага етказиш, янги мажмуаларни қуриш кўзда тутилган.\nХусусан, магистрал кўчаларнинг узунлиги 102,6 км.дан 203,0 км.гача ошириш, йилига ташиладиган йўловчилар сонини 163,8 млнга етказиш белгиланмоқда.\nҚайд этилишича, ҳар иккала шаҳар бош режасининг биринчи навбати 2028 йил ва якуни 2040 йилга қадар амалга оширилади.\nАндижон Бухоро бош режа


Душанба куни АҚШ Сенати молиявий ҳисобот юритиш тартибларини бузган корпорациялар раҳбарларининг жавобгарлиги ҳақдаги қонун лойиҳасини бир овоздан маъқуллади.\nУ Буюк тушкунлик давридан буëн энг радикал чора сифатида қаралмоқда.\nҚонун лойиҳасига биноан, молиявий жиноятлар учун озодликдан маҳрум этиш жазосининг муддати икки марта кўпайтирилиб, 10 йилга етказилган.\nБундай қаттиқ чораларнинг кўрилиши, АҚШ да корпорациялар атрофида кўтарилган бир неча шов-шув ва бунинг танижасида биржалардаги кўрсаткичларнинг тушиб кетиши билан тушунтирилади.\nЖаҳон фонд биржаларида акциялр курслари тушишда двом этмоқда.\nДушанба куни кечга бориб Нью-Йорк биржасида Доу Жонс кўрсаткичи бир оз кўтарилганига қарамай, бозордаги жаранëнларнинг йўналиши салбийлигича қолаëтир.\nЕвропа биржаларида асосий кўрсаткичлар сўнгги тўрт йил ичида энг қуйи крўсатикичга тушган. Лондон ва Париж биржаларидаги кўрсаткичлар деярли беш ярим фоизга тушди.\nБаъзи шарҳловчиларнинг фикрига кўра, фонд биржаларида саросима бошланмоқда.


БАРКАМОЛЛИК МУТОЛААДАН БОШЛАНАДИ — Zamaxshariy.uz\nБАРКАМОЛЛИК МУТОЛААДАН БОШЛАНАДИ\nЮртбошимизнинг Олий Мажлисга Мурожаатномасида келажагимиз бўлган ёшларни ҳар томонлама баркамол –жисмоний ва маънавий етук қилиб тарбиялаш масалаларига алоҳида эътибор қаратилгани –амалдаги йилга ном берилиши билан уйғун келади.\nПрезидентимиз ҳозирги глобал дунёда содир бўлаётган воқеалар, экстремистик ғояларни интернет тармоқларига жойлаётган ёвуз кучлар таъсиридан ҳали онги тўла шаклланмаган ёшларимизни асрашда уларни илму маърифатга ошно қилиш, мутолаа маданиятини кенг тарғиб қилиш орқали уларнинг дунёқарашларини қадим қадриятларимиз сари буриш –энг самарали ва таъсирчан тарбия воситаси эканлигини айтдилар. Пойтахтимизда бунёд бўладиган янги, мухташам кутубхона ана шу йўлдаги эзгу қадамдир.\nКитоб мутолааси етти ёшдан етмиш ёшгача бўлган инсонлар учун кундалик маънавий озуқа бўлиши керак. Буюк аждодларимизнинг илму маърифат ҳақдаги ҳикматли сўзлари –улар томонидан ёзилган китоблар бизлар учун ҳамиша ибрат ва сабоқ воситаси ҳисобланади.\nЎзбекистон Мусулмонлар идораси ўтган йил ниҳоясида эзгу бир ишга қўл ургани Президентимизнинг Мурожаатномасида кўтарилган долзарб масалага муносиб жавоб бўлди дейиш мумкин. Жомеъ масжидларига улуғ аллома зотлар қаламларига мансуб диний-маърифий мазмундаги адабиётларнинг туфҳа қилингани китоб мутолааси борасида Юртбошимизнинг тарихий фармойиши ва қарорлари ижросини таъминлаш йўлидаги қадам бўлди, дейиш мумкин.\nМасжидларда сақланадиган ва барча бемалол танишиши ва ўқиши учун мўлжалланган бу китобларни кенг тарғиб қилишимиз керак. Тўғри, ёшлар ўзлари келиб бу китоблар билан танишишга эҳтиёж сезмасликлари мумкин. Аммо, элнинг тўйу маъракаларида қатнашиш асносида имом хатиблар ва бошқа диний соҳа вакиллари ушбу адабиётлар мазмун-моҳияти ҳақида мухтасар амру маъруф қилишлари орқали китоблар тарғиботини таъминлаб,бошқаларни шунга қизиқтира оладилар. Бу оддий ва кундалик юмушимизга айланиши керак, деб ўйлайман.\nИслоҳотларнинг янги босқичи Янги Ўзбекистонимизнинг учинчи Ренесанси тараққиётинг навбатдаги поғонасини яратмоқда. Ҳар қандай тараққиёт аввало, илму маърифат билан баркамол ва мукаммал бўлишини аждодларимиз ўз амалларида исботлашган. Ана шу амаллар бизлар учун ойдин йўлимизни–эртанги фаравон ҳаётимизни таъминлайдиган минг йиллик тажриба маҳсулларидир.\nБу эзгу ва савоб ишларда қатнашиш ҳар биримизнинг фуқаровий бурчимиз–келажак авлод олдидаги фарзу фарзимиздир!\nPrevious Post:Мусибат етганда сабр қилган ажр олади!\nNext Post:ВАТАН ТИНЧЛИГИ ОЛИЙ НЕЪМАТ


Қашқадарёда ёш аёл осилган ҳолда топилган. Онаси куёвини айбламоқда – Газета.uz\n1 июл 2020, 17:58 Жамият\nҚашқадарё вилоятининг Косон туманида 18 ёшли жувон яшаш уйидан осилган ҳолда топилди. Марҳуманинг онаси Муҳаббат Нуримова қизининг ўлимида куёвининг қўли борлигини айтмоқда. Бу ҳақда воқеа тафсилотларини ўрганган Daryo.uz мухбири Отабек Қўлдошев хабар қилди.\nМуҳаббат Нуримова қизининг ўлими тўғрисида 9 май куни эрталаб хабардор бўлган.\n«Соат 10:00 да куёвим бизга қўнғироқ қилмай, қўшнимизга қўнғироқ қилган ва бизни сўраган. Телефонни олиб гаплашсам, қизим ўзини осиб қўйганини, уйдан чиққанига ўн дақиқа бўлганда шу воқеа содир бўлганини айтди. Қизим ва куёвим яшайдиган уйини билмаганим сабаб манзилни сўрадим ва воқеа жойига етиб бордим», — дейди Муҳаббат Нуримова.\n«Борганимда қизимнинг жасади совиб улгурган экан. Кўзлари бўртиб чиққан, кўкариб кетганди», — дейди марҳуманинг онаси.\nМарҳуманинг бувиси ҳам ҳодиса жойига борган ва у ерда ИИБ ходимларини кўрган.\n«Набирангиз шу билан ўзини осган, дея бир шарфни кўрсатишди. Шарф икки қарич ҳам чиқмасди. Қолаверса, жуда юмшоқ экан. Бу юмшоқ шарф одамни бўғиб, ўлдиришига ишонмаслигимни айтдим. Шунингдек, набирамнинг бўйи узун эди. Ўзини осгани айтилган эшикка бўйи етарди. Ўзини осган одам жон талвасасида ҳаракатланади ва оёқ кийими ҳар томонга отилиб кетади. Ажабланарлиси, набирамнинг оёқ кийими эса чиройли қилиб, тахлаб қўйилганди. Шунингдек, ўзини осгани айтилган эшик ойнали бўлса-да, унга зарар етмаган», — дейди марҳуманинг бувиси.\nМарҳуманинг онаси Муҳаббат Нуримованинг айтишича, Косон туманида яшовчи куёви Ш.Ғ. қизининг номусига теггани учун унга турмушга беришга мажбур бўлган.\n«25 январь куни биз билан бозорда савдо қилувчи косонлик Ш.Ғ. қизимни «уйингга олиб бориб қўяман «деб алдаб, қурилиши битмаган эски жойга олиб борган ва қизимнинг номусига тегган. Ўша пайт ИИБга мурожаат қилиб, ҳолат ҳақида билдирмоқчи бўлганимизда «мени шарманда қилманг, тўрт нафар фарзандим бор» деганди. Айбини ювиш учун қизимга уйланишини айтиб ялинганди. Ҳар икки томон ҳам гап-сўзга қолмайлик, деб қизимни унга бергандим», — дейди Муҳаббат Нуримова.\n«Ш.Ғ. совчи юбориб, қизимни шаръий никоҳига олганидан сўнг „Қаршида уйим бор. Ўша ерга олиб кетяпман“ деди. Карантин бошланиб қолгач эса „Қаршига бориб-келиш қийин бўляпти, қизингиз оч қолиб кетяпти“, деб қизимни Косонга — турмуш ўртоғи ва болаларининг олдига олиб келди. Ҳали турмуш қурганига бир ой ҳам бўлмаган қизимни Ш.Ғ.нинг хотини ҳақоратлаб, кўч-кўронини кўчага улоқтирган ва уйдан ҳайдаб чиқарган», — дейди Муҳаббат Нуримова.\n«Қизим ўша куни менга нимадир демоқчи бўлди, аммо айтолмади. „Айтсам, мусулмончиликка тўғри келмайди“, деди, лекин айтмади. Гапининг охирида „қайтай, ҳаммасини айтаман, аммо куёвингиз билмасин“, деди. Нимани айтмоқчи бўлди, нега бундай деди, билолмай қолдим», — дейди онаизор.\n«Бош прокурор ўринбосарининг вилоятдаги қабулига бориб, бу ҳақда шикоят қилганимдан сўнггина ишга киришишди, — дейди Муҳаббат Нуримова. — «Нега бунча ишларингиз суст, суриштирмаяпсизлар, қизимнинг ўлимига сабабчи бўлган куёвим ҳалиям бемалол юрибди-ку», десам, терговчилар бир-бирига қараб кулишиб «нега ишга киришмаяпсиз, кимдир келиб сўраб туриши керакми?» — деб калака қилишади.\nСуд-экспертиза хулосасида айтилишича, марҳуманинг ўлими осилган ҳолда топилишидан 3−4 соат олдин рўй берган. Мурдадаги ўзгаришлар — мушак қотиши, мурда доғлари ва мурда совиши шундай хулосага сабаб бўлган. Ҳолбуки, Муҳаббат Нуримованинг айтишича, куёви унга уйдан чиқиб кетганига ўн дақиқа ўтар-ўтмас қизи ўзини осиб қўйганини билдирган.\n«Газета.uz» 2 359


Зангиота туманида инновацион фармацевтика кластери қурилиши бошланди\nЖами 14 та инвестицион лойиҳани амалга ошириш орқали минтақада ягона замонавий фармацевтика кластери ҳамда 1700 дан ортиқ янги иш ўрни яратиш кўзда тутилган.\nЎзбекистон президенти Шавкат Мирзиёевнинг видеоконференцалоқа орқали иштирокида 17 апрель куни Тошкент вилоятининг Зангиота туманида “Tashkent Pharma Park” инновацион илмий-ишлаб чиқариш фармацевтика кластери қурилиши бошланди.\nТелемулоқот чоғида Шавкат Мирзиёев бу ерда инновацион ва юқори сифат кўрсаткичларига эга бўлган дори-дармонлар, тиббий маҳсулот ва техник воситалар ишлаб чиқариш, аҳолининг бу борадаги талаб ва эҳтиёжларини таъминлаш, замонавий кадрлар тайёрлаш, шунингдек, мамлакатимизда фармацевтика соҳасини янада ривожлантириш, самарали инфратузилма яратишга қаратилган лойиҳани муваффақиятли амалга ошириш бўйича бошланган ишлар ва режалар билан танишди.\nЎзбекистон президентининг жорий йил январь ойида қабул қилинган қарори билан кластерни ташкил этиш бўйича концепция ва амалий чора-тадбирлар режаси тасдиқланган эди.\nТехнопарк ҳудудида академик, илмий ҳамда дори-дармонлар ишлаб чиқарадиган секторлар жойлашади. Хусусан, бу ерда Фармацевтика техник университетини ташкил этиш режалаштирилган. Ушбу ўқув даргоҳида дори воситалари, тиббиёт маҳсулотлари ва техникалар, косметология ва бошқа ашёлар ишлаб чиқариш соҳасида халқаро таълим стандартлари даражасидаги юқори малакали кадрлар тайёрланади.\nАфрика лабораторияси: Фармацевтика компаниялари клиник синовларни нега шу ерда ўтказишади?


АҚШ бош прокурори Apple'ни Хитой ва Россия билан ҳамкорлик учун танқид қилди\n22 октябр 2020, Тошкент вақти: 14:16\nАҚШ бош прокурори Уильям Барр.\nАҚШ бош прокурори Уильям Барр Apple корпорациясини Хитой ва Россия билан ҳамкорлик қилаётгани учун танқид қилди. Баррга кўра, ширкат бу мамлакатда цензурага кўмаклашмоқда ва авторитар режимларнинг ҳар қанақа талабини бажаришга тайёр.\nЖурналистлар билан мулоқот чоғида Барр Apple ширкати Флоридадаги ҳарбий базада одамларни ўққа тутган саудиялик мақтул курсантнинг телефонини блокировкадан чиқириб беришдан бош тортганини айтиб берди. Ўша пайтда уч киши ҳалок бўлганди. Бош прокурор ўша пайтда АҚШ президенти Дональд Трамп илтимосига қарамасдан, корпорация ёрдам беришдан бош тортганини қайд этди. Айни пайтда, бош прокурорга кўра, ширкат Хитой ва Россия расмийлари билан ҳамкорлик қилиб, уларга “одамларни ёппасига кузатиш имконияти”ни яратиб бериш учун ўз дата-марказларини ўша ёққа кўчирган.\nБунга жавобан Apple ширкати Флоридадаги ҳарбий базага ҳужумдан сўнг расмийлар корпорациядан транзакция ва ҳисоб ёзувларига оид тафсилотлар дохил барча зарур маълумотларни олганларини билдирди. Ширкат вакилларининг қайд этишларича, Apple фойдаланувчилар паролларини сақламайди ва пароль билан ҳимояланган жиҳозларни блокировкадан чиқариб бера олмайди.


Ҳакамлар ва назоратчиларнинг курсларини ОАВ вакиллари кузатиб боришлари мумкин / CHAMPIONAT.asia\nҲакамлар ва назоратчиларнинг курсларини ОАВ вакиллари кузатиб боришлари мумкин\n20 январдан ЎФФ ҳакамлари ва назоратчилари малакасини ошириш бўйича қишки курслар старт олади.\nДастлаб, 20-22 январь кунлари назоратчилар малакасини ошириш бўйича курслар ўтказилади.\nЖумладан, биринчи кун ўйин қоидалари бўйича савол-жавоб ва имтиҳонлар ўтказилса, иккинчи кун назоратчи рапортини тўлдириш методикаси бўлиб ўтади, учинчи куни эса айнан шу методика бўйича имтиҳон ва ФИФАнинг «Ўйин қоидалари» бўйича видеоматериали намойиш этилади.\nҲакамларнинг биринчи курслари 27 январь куни бошланади. Ҳакамлар «Ёшлик» стадионида рўйхатдан олинганидан сўнг, ФИФА нормативлари бўйича тест олинади, шунингдек, «Ўйин қоидалари» бўйича имтиҳонлар ўтказилади.\nШунингдек, ўйин қоидалари бўйича савол-жавоб ўтказилади ва шу йўналишдаги ФИФА видеоматериали намойиш этилади. Иккинчи кунда ҳакамлар амалий машғулотлар ўтказишади, шунингдек, ўйинларни илмий-методик таҳлил қилишади. Учинчи-бешинчи кунларда ҳам шундай машғулотлар ўтказилади.\nҲакамлар курсларининг кейинги босқичлари тартиби ҳам шундай кўринишда бўлади. Ҳакамларнинг машғулотларини ОАВ вакиллари ҳам кузатиб боришлари мумкин.\n1-босқич: 20-22 январь (назоратчилар малакасини ошириш бўйича курслар)\n2-босқич: 27-31 январь (ҳакамлар учун ўқув-машғулот йиғини)\n3-босқич: 3-7 февраль (ҳакамлар учун ўқув-машғулот йиғини)\n4-босқич: 10-14 февраль (ҳакамлар учун ўқув-машғулот йиғини)\n5-босқич: 17-21 февраль (ҳакамлар учун ўқув-машғулот йиғини)


Жалолободда вазият ҳамон таранглигича қолмоқда - BBC News O'zbek\nМаҳаллий вақт билан соат 1600 ларда Жалолобод шаҳри четидаги вилоят отчопарида намойиш ўтказган минглаб намойишчилар тарқала бошлашган.\nУлар билан мулоқот олиб борган муваққат ҳукумат вакили, мудофаа вазири вазифасини бажарувчи генерал Исмоил Исаков бўлиб ўтган ҳодисалар юзасидан чуқур текширув ўтказиш ва қўйилган талабларни қараб чиқишга ваъда берган.\nКечга бориб отчопарда намойишчиларнинг бир қисми қолган.\nЖалолободдаги манбаларнинг айтишича, Олимжон Ботиров номли Халқлар Дўстлиги университети биносига кираверишга тўсиқлар қўйилган.\nУниверситет атрофидаги маҳаллаларга кираверишда ёшлар тўсиқлар ўрнатиб, навбатчиликни йўлга қўйганлар.\nЖалолобод вилоят ўзбек жамоатчилиги баёнот тарқатиб, ҳуқуқ-тартибот тизимлари ходимларининг маълум қисми фаолиятидан норозилик билдирган.\nБаёнотда шунингдек оммавий ахборот воситаларида ҳодисалар нохолис ва бир томонлама ёритилаётгани таъкидланган.\nЖалолобод ҳокими калтакланди\nПайшанба куни ғазабнок оломонни тинчлантиришга уринган Жалолобод вилояти ҳокими Бектур Асанов ҳамда Мудофаа вазири Исмоил Исаковга ҳужумлар бўлган.\nЖалолободда чоршанба кунги қирғизлар билан ўзбеклар орасида келиб чиққан зўравонлик пайти икки киши ўлимига сабабчи бўлганларни жазолаш талаби билан ташкил этилган норозилик намойишида минглаб иштирокчи қатнашган.\nНамойишчиларни тинчлантиришга ҳаракат қилган Жалолобод вилояти ҳокими Бектур Асановга оломон ҳужум қилган, гувоҳларга кўра, ҳоким жароҳатланган.\nШоҳидларнинг айтишларича, жаноб Асановни шифохонага олиб кетиш учун келган "Тез ёрдам" автомобили пачақланган, ҳокимнинг хизмат машинасига ўт қўйилган.\nМуваққат ҳукуматнинг Мудофаа вазири Исмоил Исаков ҳам 7000 ча кишидан иборат намойишчилар олдида чиқиш қилишга уринган, аммо унга ҳам тошлар отилган.\nМухбиримизга кўра, мамлакат жанубида қирғизлар ва ўзбекларнинг бир-бирларини зўравонликларда айблашлари ортидан ташвишли вазият юзага келган.\nМуваққат ҳукумат президентлик муддатини эълон қилди\nҚирғизистонда президентлик сайлови 2011 йилнинг октябр ойида бўлиб ўтади, дея эълон қилган мамлакат муваққат ҳукумати.\nМуваққат ҳукумат ушбу қарорни президентлик сайловини бу йил ўтказмаслигини билдириши ортидан олган.\n"Сайловлар 2011 йилнинг октябрида бўлиб ўтиши керак. 2012 йилнинг январида эса, ҳукуматнинг тинч йўл билан топшириш маросими бўлиб ўтади," деб айтган Қирғизистон муваққат ҳукумати бошлиғининг муовини Омурбек Текебаев журналистлар билан учрашуви чоғида.\nКеча мамлакат жанубидаги Жалолобод шаҳрида этник зўравонликлар бошланиши ортидан, муваққат ҳукумат шаҳарда 1 июнга қадар фавқулодда ҳолат жорий этганди.\nМуваққат ҳукумат, шунингдек, Роза Отунбаевани муваққат ҳукумат президенти этиб тайинлаганини билдирди.\n"Муваққат президент Роза Отунбаева сайловларда президентликка ўз номзодини қўйишга ҳақли эмас," дея илова қилди Омурбек Текебаев.\nЖалолобод шаҳрида эса ўтган тун нисбатан осойишта ўтган.\nПойтахт Бишкекдан Жалолободга фавқулодда ҳолатни назорат этиш учун икки ҳарбий учоқда қўшимча кучлар жойлаштирилган.\nШаҳар ҳокими Мақсадбек Жэнбеков тун бўйи фавқулодда ҳолат тартибини бузган 18 шахс ҳибсга олингани ва тонгда яна озод этилганини маълум қилган.\nҚирғизистон Соғлиқни сақлаш вазирлигининг эълон қилишича, чоршанба куни мамлакат жанубида юз берган зўравонликларда икки одам ҳалок бўлган ва 72 одам яраланган.\nЗўравонликлар чоршанба куни эрталаб икки мингга яқин ғазабланган намойишчилар шаҳар маркази томон юриш қилиб, амалдаги вилоят губернатори Бектур Асанов истеъфоси ва ўзбек маданият марказининг раҳбари Қодиржон Ботировни жавобгарлкка тортишни талаб қилишлари ортидан бошланган эди.\nНамойишчиларнинг бир гуруҳи вилоят давлат маъмурияти, иккинчи гуруҳи эса Олимжон Ботиров номидаги маҳаллий университетга йўл олди.\nОлимжон Ботиров шахсий университетига ўзбек маданий марказининг бошлиғи, таниқли тадбиркор Қодиржон Ботиров асос солган.\nНамойишчилар Қодиржон Ботиров тарафдорларини ўтган ҳафта ағдарилган президент Қурманбек Бакиевнинг Жалолобод яқинидаги Тейит қишлоғида жойлашган уйини ёқиб юборишда айблашган.\nУлар агар Қодиржон Ботиров ағдарилган президент уйини қайта тиклаб бермаса, унинг "мулкига тажовуз" қилишларини айтганлар.\nУниверситет биноси милиция ходимлари томонидан ўраб олинган.\nНамойишчилар университет биносига тош ота бошлашган.\nҲодиса жойида тасвирга туширилган видеолавҳани томоша қилинг\nИчки ишлар ходимлари осмонга қарата огоҳлантирувчи ўт очган.\nЖалолободда бўлган Би-би-си мухбирининг маълум қилишича, айни намойишчилар пайшанба куни эрталаб яна шаҳар марказига тўплана бошлаган.\nШаҳар ҳокими уларнинг сони бир-бир ярим минг атрофида эканини айтган.\nШоҳидларга кўра, уларнинг сони уч мингга яқин.\nНамойишчилар айни талабларни такрорлашган.\nУлар билан Мудофаа вазири генерал Исоқов музокара олиб боришга уринган, бироқ кузатувчиларга кўра, асосан ёшлардан иборат намойишчиларни назорат қилишнинг имкони бўлмаётир.\nҚирғизистон муваққат президенти Роза Отунбаевага кўра, чоршанба куни Жалолободдаги ҳодисалар ағдарилган президент Қурманбек Бакиевга хайрихоҳ бўлган кучлар томонидан ташкиллаштирилган.\nБи-би-си мухбири Жалолободдаги марказий бозор қисман очиқ экани, бироқ савдо деярли йўқлигини маълум қилган.\nМаҳаллий савдогарлардан бири ҳукуматни тинчликни ўрнатиш учун "дадил чоралар"ни кўрмаётганликда айблаган.


Тунисда инқилобнинг бир йиллиги нишонланмоқда\nТунисдаги норозилик намойишларидан бири, 2011 йил 14 январ.\nТунисликлар собиқ давлат раҳбари Зайн ал-Обиддин Бин Али ҳокимиятдан ағдарилганининг бир йиллигини нишонламоқда.\nТунисда ишсизлик ва расмийлар орасида коррупция кенг тарқалганига қарши бир неча ҳафта давом этган норозилик намойишлари зўравонликлар ва қўзғалонга айланиб кетганидан кейин мамлакатни 23 йилдан бери қаттиққўллик билан бошқариб келган президент Зайн ал-Обиддин Бин Али 2011 йил 14 январ куни мамлакатни ташлаб оиласи билан Саудия Арабистонига қочиб кетган.\nСана муносабати билан шанба куни Тунис марказида юзлаб фуқаро “Озодлик, эркинлик ва адолат” ҳамда “Биз курашни давом эттирамиз” каби шиорлар кўтариб чиқди.\nБин Али ҳокимиятдан ағларилганига қарамай, Тунисда ижтимоий норозиликлар давом этмоқда.\nТунисдаги инқилоб Миср, Сурия, Ливия ва бошқа араб давлатларида мамлакатни бошқараётган режимларга қарши халқ исёнлари бошланишига туртки бўлди.


Кечки вақтда овқат ейишнинг хавфи маълум қилинди » Ўзбекистон янгиликлари – Zamin.uz\nИнсон организми кечки вақт ейилган овқатдан тўйимли моддаларни ўзлаштиришга мослашмаган. Шу сабабли кечки вақт овқатланиш зарарли ва аёлларда юрак касалликларига олиб келиши мумкин. Бу ҳақда америкалик кардиолог Эвелина Грейвер маълум қилди.\n“Бизнинг организм нафақат кечки соатлар овқатни ҳазм қилишга мослашмаган, балки биз кечаси камроқ ҳаракат қиламиз ва шу сабабли истеъмол қилинувчи энергия калориялар кўринишида сарфланмайди”, деб таъкидлаб ўтган мутахассис.\nГрейвернинг таъкидлашича, бу моддалар алмашинуви, циркад ритм, кортизол ва инсулин ишлаб чиқилишига салбий таъсир қилади.\nМаълум қилинишича, Колумбия университети олимлари ёши ўртача 33 бўлган 100 дан кўпроқ аёл иштирокида тадқиқот ўтказишган. Синалувчилар мутахассисларга қандай овқатлар ейишга одатланишгани ва қандай вақтда овқатланишлари ҳақида маълум қилишган.\nАниқланишича, соат 18дан кейин овқатланганлар юрак-томир тизими муаммоларига дуч келишган. Уларда юқори қон босими, вазннинг юқорилиги ва қонда шакар айланиши кучсизлангани қайд қилинган.\nТадқиқотнинг кўрсатишича, соат 18дан кейин қанчалик кўп овқат ейилса, юрак саломатлиги шунчалик ёмонлашган.\nЯнгиликлар » Ҳаёт тарзи » Кечки вақтда овқат ейишнинг хавфи маълум қилинди\n21:41 Вақти-вақти билан оч қолишнинг фойдаси маълум қилинди\n08:02 Олимлар: "Кечки таомдан воз кечиш нималарга олиб келади?"


Фаол ташқи сиёсат – минтақавий барқарорлик омили\nМарказий Осиё минтақаси хавфсизлиги муаммоси мураккаб геосиёсий, иқтисодий ва ижтимоий мазмунга эга. Унинг мураккаблиги - минтақа хавфсизлигига таҳдид солувчи ички ва ташқи омиллар таъсирининг мавжудлигидадир. Зеро, замонавий дунёда глобаллашув билан бир қаторда, халқаро муносабатларнинг минтақалашув жараёни ҳам содир бўлмоқда. Бу, Марказий Осиёга ҳам хосдир. Мазкур минтақа давлатларининг геосиёсий бирликка айланиш ҳаракати сабабларидан бири ҳам хавфсизликни таъминлаш масаласидир.\nЯнги мустақил давлатлар миллий хавфсизлигини таъминлаш - минтақавий хавфсизликнинг серқирра тизимини яратишга кўп жиҳатдан боғлиқ. Бунга ҳар томонлама самарали бўлган ҳамкорликни йўлга қўйиш орқали эришиш мумкин. Марказий Осиё ҳамкорлигини ташкил этувчи давлатлар ҳам минтақа, ҳам умумжаҳон хавфсизлик тизими таркибий қисмлари сифатида минтақавий ва халқаро ташкилотлар аъзолари ҳисобланади.\nМаълумки, Марказий Осиё Евроосиёда муҳим геосиёсий ва геоиқтисодий аҳамиятга эга. Минтақа ўзига хос зиддиятлар “ўчоғи” бўлиб, жиддий конфликтоген хусусияти билан ҳам характерланади. Бу ерда юқорида таъкидланганидек, хавфсизликка таҳдид солувчи ички ва ташқи омиллар мавжуд. Сиёсий таҳлилчилар фикрига кўра, ички омилларга - сиёсий беқарорликни келтириб чиқариш хусусиятига эга бўлган ижтимоий-иқтисодий ва экологик муаммоларни; ташқи омилларга – халқаро терроризм, диний экстремизм, гиёҳванд моддалар “айланмаси”, ноқонуний қурол-яроғ савдоси, шунингдек, геосиёсий ва геоиқтисодий таъсирларни киритиш мумкин.\nШу нуқтаи назардан, минтақа давлатларининг ҳарбий-сиёсий ва иқтисодий ҳамкорлиги масаласи ўта долзарб аҳамиятга эга. Зеро, ўзаро муносабатларнинг истиқболли режалари ва уларни ривожлантириш масалалари бевосита шунга боғлиқ. Хавфсизликка таҳдид солаётган хавф-хатарларга қарши турувчи механизмлар ҳақидаги масала айниқса муҳим саналади. Бу ерда гап минтақа давлатлари суверенитетини сақлаб қолишга қодир бўлган жамоавий хавфсизлик тизимини яратиш тўғрисида бормоқда.\nХавфсизлик тизимини яратиш уч даражада кўрилиши мумкин: мамлакатлар ичида, минтақа доирасида ва глобал миқёсда. Қайд этилган ҳар бир даражада Ўзбекистон ҳамда тинчлик ва барқарорликни сақлаш борасидаги масъулият кўпроқ юкланган дунёнинг йирик давлатлари, хусусан Россия, АҚШ, Хитой, Ҳиндистон, Туркия, Эрон ва Европа давлатлари ўртасидаги муносабатлар алоҳида ўрин тутади. Мазкур давлатлар билан Ўзбекистон алоқалари бир томондан – ўзаро манфаатли кесимда, иккинчи томондан – минтақавий ҳамда глобал тинчлик ва барқарорликни таъминлаш кесимида муҳим аҳамият касб этиши шубҳасиз.\nШу йил 15-16 июль кунлари Тошкентда Ўзбекистон Президенти Ш.Мирзиёев ташаббуси билан бўлиб ўтган “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзуида халқаро конференция фикримизнинг яққол исботидир. Аслида шу йил баҳорда ташкил этилиши кўзда тутилган бу конференция глобал пандемия муносабати билан қолдирилган эди. Бугун қўшни Афғонистонда юзага келган фавқулодда вазият етакчи давлатлар ва халқаро ташкилотлар эътиборини конференция кун тартибига киритилган долзарб масала - минтақавий тинчлик ва барқарорлик масаласига қаратишга мажбур қилди.\nКонференцияда дунёнинг 44 мамлакати ҳамда йирик халқаро ташкилотларнинг нуфузли делегациялари иштирок этди. Унда Ўзбекистон Республикаси Президенти Ш.Мирзиёев нутқ сўзлаб, “...қўшни мамлакатлар билан тинчлик ва дўстлик, ишонч ва яхши қўшничилик муносабатларини мустаҳкамлаш; ўзаро манфаатли ҳамкорликни кенгайтириш; барқарор савдо-иқтисодий, транспорт-коммуникация алоқаларини шакллантириш; Афғонистон Ислом Республикаси Марказий ва Жанубий Осиё минтақавий боғлиқлигини амалда таъминлашнинг муҳим бўғинларидан бири” эканлигига алоҳида эътибор қаратилди.\nМаълумки, ХХ аср охири дунё геосиёсий харитасида йирик ўзгаришлар ва муҳим воқеалар содир бўлганлиги билан характерли. Марказий Осиё ҳудудида янги мустақил давлатлар ташкил топди. Бу давлатларнинг ҳар бири миллий тараққиёт моделини ишлаб чиқди ва йиллар давомида уни такомиллаштириб келди. Мазкур давлатларнинг ҳар бирининг бош вазифаси – минтақавий хавфсизлик ва барқарор ривожланиш эканлиги маълум. Хусусан, Ўзбекистон ташқи сиёсатининг бош масаласи: минтақавий хавфсизлик ва барқарорликни таъминлаш, терроризм ва унинг ҳар қандай кўринишига қарши курашиш, деб белгиланди.\nМавзунинг қанчалик долзарблигини ташриф буюрган делегация таркибидан билиб олса ҳам бўлади. Афғонистон президенти - Ашраф Ғани, Покистон Бош вазири – Имрон Хон; Россия, Хитой, Туркия ва Марказий Осиё давлатлари Ташқи ишлар вазирлари; Европа Иттифоқи дипломатик ваколатхонаси раҳбари – Жозеп Боррель ва бошқалар конференцияда иштирок этди. Анжуманда қўшни Афғонистонда авж олган, янада кескинлашиш хавфи кучайган фуқаролар урушидан ҳеч бир давлат, хусусан, Марказий Осиёнинг йирик давлати Ўзбекистон ҳам манфаатдор эмаслиги кесимидаги масалалар муҳокама қилинди.\nЎзбекистон Президенти Ш.Мирзиёев ташаббуси билан тўпланган конференция яна бир бор давлатимиз ташқи сиёсатининг тинчликсевар моҳиятини намойиш этди. Дунёнинг йирик давлатлари манфаати тўқнашадиган Ўзбекистон Афғонистондаги беқарорликнинг Марказий Осиёга ўтиш нуқтасида жойлашгани, ҳатто, Марказий Осиё хавфсизлиги ва барқарорлиги учун курашаётгани билан ҳам эмас, АҚШ, Россия, Туркия, Эрон, Хитой ва Покистон каби йирик давлатлар минтақавий манфаатларини уйғунлаштиришга қаратилган фаол ташқи сиёсат олиб бораётгани билан эътиборга лойиқ.\n2001 йилда АҚШ қуролли кучларининг Афғонистонга киритилиши ва бу борада Ўзбекистон билан ҳамкорлик қилиши, шу йили беш ой ичида АҚШ Сенатининг 18 аъзоси ҳамда 9 нафар конгрессмен ҳамда Давлат котиби Мадлен Олбрайтнинг республикамизга ташриф буюриши; 2005 йилда Андижон воқеалари таъсирида АҚШ-Ўзбекистон муносабатларининг дарз кетиши ва орадан тахминан ўн йил ўтиб Афғонистондан АҚШ асосий қўшинларининг олиб чиқиб кетилиши муносабати билан Давлат котиби Х.Клинтоннинг юртимизга келиши, бироқ икки давлат ўртасидаги сиёсий муносабатларнинг ривож топмагани, ниҳоят, 2018 йилда давлатимиз раҳбари Ш.Мирзиёевнинг АҚШга расмий ташрифи, собиқ Президент Трамп билан учрашув руҳида бошланган муносабатларнинг янги босқичи дунёнинг етакчи давлати ва Ўзбекистон ўртасидаги фаол ташқи сиёсатнинг намоён бўлишидир.\nАҚШ билан Россия, Хитой, Покистон каби давлатларнинг Афғонистон теварагидаги ҳамкорлиги ва рақобати миқёсидан келиб чиқиб қарайдиган бўлсак, масала нақадар жиддий ва кўламли экани маълум бўлади. Ўзбекистоннинг ана шундай катта сиёсий жараёндаги фаол ташаббуси – нафақат минтақавий хавфсизлик ва барқарорлик, балки, глобал хавфсизликни таъминлаш йўлидаги ҳаракатдан далолат.\nТошкент давлат шарқшунослик университети доценти, тарих фанлари номзоди


Ўзбекистон таҳлилий марказлари делегацияси Тожикистон маданият (...)\nЎзбекистон таҳлилий марказлари делегацияси Тожикистон маданият вазирлигида музокаралар ўтказди\nМарказий Осиё халқаро институти (МОХИ) директори Анвар Носиров бошчилигидаги Ўзбекистон таҳлилий марказлари делегацияси кеча Душанбе шаҳрида Тожикистон маданият вазирининг биринчи муовини Назариён Обид Одилзода билан учрашди, деб хабар бермоқда «Дунё» АА мухбири.\nМОХИ Телеграм канали тарқатган маълумотга кўра, томонлар маданий-гуманитар соҳадаги икки томонлама ҳамкорликнинг бугунги ҳолати ва истиқболларини муҳокама қилиб, уни янада кенгайтириш ва мустаҳкамлаш юзасидан фикр алмашди.\nЎзбекистон ва Тожикистон Президентларининг сиёсий иродаси туфайли ушбу йўнлишдаги ҳамкорлик янги босқичга кўтарилгани ва, ўз навбатида, бу икки халқ ўртасидаги чинакам қардошлик алоқаларининг мустаҳкамланишига ҳисса қўшгани таъкидланди.\nТомонлар қўшма тадбирлар, жумладан, маданий муассасалар ўртасидаги алоқаларни кенгайтириш, тажриба алмашиш ва янги ютуқлар тарғиботи орқали ҳамкорликни фаоллаштиришга тайёр эканини билдирди.\nМулоқот чоғида ёш авлодни дўстлик ва яхши қўшничилик руҳида тарбиялаш учун яқин маданий алоқаларни янада ривожлантириш, икки халқнинг буюк аждодлари бой меросини ўрганиш муҳим аҳамиятга эга эканлиги алоҳида таъкидланди.\nТомонлар қўшма лойиҳа ва дастурларнинг амалга оширилиши Ўзбекистон-Тожикистон стратегик шериклигини кенгайтириш ва чуқурлаштиришга хизмат қилишига ишонч билдирди.


ЎзА - Ўзбекистоннинг қўшни мамлакатлар билан мустаҳкам ҳамкорлик сиёсати таҳсинга сазовор\n16.08.2018 15:36 Чоп этиш версияси\nЎзбекистоннинг қўшни мамлакатлар билан мустаҳкам ҳамкорлик сиёсати таҳсинга сазовор\nПрезидент Шавкат Мирзиёев томонидан олиб борилаётган очиқлик ва қўшни мамлакатлар билан ҳамкорликни мустаҳкамлаш сиёсати жаҳон ҳамжамияти томонидан кенг эътироф этилмоқда.\nБундай оқилона сиёсат, айниқса, ишбилармонларни беэътибор қолдирмаяпти. Шу боис, бугун юртингизга келувчи хорижий инвесторлар сафи кенгаймоқда. Ўзбекистонда 10 йилдан буён фаолият юритаман. Самарқанд, Бухоро ва Тошкент вилоятларига Эрон Ислом Республикасининг “Behin machine“ компаниясида ишлаб чиқарилган темир эритиш ускуналари ўрнатиш ишларида мазкур компания вакили сифатида иш олиб бордим.\nЎтган йили маҳаллий тадбиркорлар билан Зарафшон шаҳрида алоҳида корхона ташкил этишни режалаштирдик. Шу тариқа арматура ишлаб чиқариш йўналишида “Behin form metal“ МЧЖ фаолияти йўлга қўйилди. Жорий йилдан иш бошлаган корхонамиз учун “ноль“ қийматда бино ажратилиб, қиймати 145 минг АҚШ долларига тенг инвестиция эвазига металлни эритиш ва қуйиш ускуналари келтириб ўрнатдик. Мазкур технологиялар кунига турли диаметрдаги 8 тонна арматура ишлаб чиқариш қувватига эга. Ҳозир корхонамизда 30 нафар ходим фаолият олиб бормоқда. Маҳсулотларимизга талаб кундан-кун ортаётганидан хурсандмиз.\nКелгуси режаларимиз катта – қўшимча ускуналар келтириб ўрнатиш ва ишлаб чиқаришни янада кенгайтиришга оид бир қатор лойиҳалар устида ишлаяпмиз. Албатта, ишчи-ходимлар учун шароитлар янада яхшиланади.\nҲар бир ишбилармон, аввало, қандай қилиб ўз корхонаси даромадини ошириш ҳақида бош қотиради. Бу эса, биринчи навбатда, мамлакат тинчлиги билан бирга, давлат томонидан хусусий бизнесга қаратиладиган эътибор ва рағбатга боғлиқ. Бу борада Ўзбекистонда ҳеч қандай муаммо йўқлиги унинг халқаро ҳамжамиятда ўз ўрни ва нуфузи тобора юксалиб боришига замин яратмоқда.\nинвестор (Эрон Ислом Республикаси)


Баҳром Хакимов: "Рақибнинг биринчи голида ўйиндан ташқари ҳолат бордек кўринди" / CHAMPIONAT.asia\n00:15Ибрагимович ресторанга боргани ва карантин қоидаларини бузгани учун жаримага тортилади 0 00:02Спортчилар ижтимоий тармоқларда 1 23:56АПЛ. 3 дақиқада киритилган икки гол ўйин тақдирини ҳал қилди 2 23:37"Манчестер Юнайтед"да рекорд сари бир ўйин қолди 0 23:20АПЛ. 31-турни "Эвертон"нинг ўйини якунлаб беради (асосий таркиблар) 1 22:58Илҳом Мўминжонов: "Акбар Тўраев машғулотларда жароҳат олди" 2 22:54Темур Турдиев: "Хато қилгандирмиз-ки, жазога тортилдик" 0 22:34Сульшер - Сон Хен Минга қарши ишлатилган фол ҳақида: "Ўғлим шундай қилса, кечки овқатсиз қоларди" 12 22:11Қосимовга 4 рақами ярашади. Чунки у жамоасини плей-оффдан гуруҳ босқичига олиб чиққан тўртинчи мураббий! 20 21:55Тимур Кападзе: "ПФЛга футболчиларни алмаштириш борасида таклифимни билдирдим" 4 21:51Ўзбекистон Coca-Cola кубоги. Учинчи саралаш босқичи учрашуви расмийлари 0 21:50Сурат биздан, изоҳ сиздан! 5 21:49Ўзбекистон Coca-Cola кубоги учинчи саралаш босқичида 2 та учрашув ўтказилади 0 21:35Асрор Алиқулов: "Таркибимизда 13 нафар футболчи қолди" 21 21:09Суданлик ҳакам ўйинларга ўз ити билан келади. Сабаби... 23\nБаҳром Хакимов: "Рақибнинг биринчи голида ўйиндан ташқари ҳолат бордек кўринди"\n07 апр 11:13\nТеглар : Баҳром ҲакимовИстиқлол\nПро-лига 3-туридан ўрин олган "Нефтчи" - "Истиқлол" (2:0) учрашувидан сўнг меҳмонлар бош мураббийи Баҳром Хакимов матбуот анжуманида иштирок этди.\n"Нефтчи" жамоасини ғалаба билан табриклайман. Жамоани қабул қилиб олганимга 10 кун бўлди. Бу муддат ичида барибир ўзгартириш киритиш қийин. Йигитлар бор кучлари билан ҳаракат қилишаяпти. Олдинги ўйин билан бугунги ўйинда фарқ сезилди. Футболчилар билан амалий ва назарий машғулотларни олиб бордик. Ўтган гал ҳам айтдим, таркиб мавсумга кеч йиғилган. Бугун йигитлар ёмон ўйнагани йўқ. Тажрибали Мансур Саидов ҳам ўйин давомида ўз иқтидорини намойиш этди. "Нефтчи"нинг кўрсатган ўйини ҳақида жамоа бош мураббийи ўз хулосасини чиқаради. Бизнинг жамоа кучайиб бориши учун вақт керак. Айни дамда "Ҳоким кубоги"да ўйнаган футболчилардан айримлари бошқа жамоаларга ўтиб кетишган. Йигитлар бугун ўйиндан олдин берилган кўрсатмаларни бажаришди. Фикримча бугунги ўйиндаги биринчи голда ўйиндан ташқари холат бор эди. Гол киритган эмас, рақибнинг ҳужумда олдинга ўтган яна бир футболчисида шундай ҳолат кўринди. Буни кўриб чиқяпмиз, балки тегишли тартибда биринчи гол юзасидан эътироз билан чиқармиз. 80-минутда Павел Смоляченкога нисбатан қўполлик ишлатилди. Шахсий фикрим, бу вазиятда пенальти белгиланиши керак эди.\n- Мўйдин Мамазулунов ва Хушнуд Бозоровлар кеч ўйинга қўшилганининг сабаби нима?\n- Ҳужумчиларни майдонга туширишдан олдин ҳимояни ҳам ўйлаш керак. Гол ўтказиб юборилган вазиятларда қанот ҳимоячимизга нисбатан эътирозим бор. Барчага имконият бериб кўриб оламиз. Шундан келиб чиқиб уларнинг нимага қодир эканликлари бўйича хулоса қилсак бўлади. Футболчиларни машғулотда ўйиндаги каби кўриш қийин.\n- "Нефтчи" ҳақли ғалабага эришди деб ҳисоблайсизми?\n- "Нефтчи" таркиби анча аввал йиғилган. Бизда яна такрорлайман, "Ҳоким кубоги"да ўйнаган кўп футболчилар кетиб қолишган. Ҳозир жамоамизда ўртада ўйнайдиган футболчига бўлган эҳтиёжимиз бор. Жавоҳир Расуловни мажбуран ҳимояга қўйяпмиз, у ҳам аслида марказий ҳимоячи эмас.\n- Ўтган йили таркибда ўйнаган Аҳрор Ўктамов ҳам навбатдаги ўйинларда майдонга тушиши мумкинми?\n- Албатта барча футболчиларга имконият берамиз. Ўктамов ҳозирча менинг ўйин услубимда ўз ўрнини топиб олиши керак. Жавоҳир Расулов ўтган мавсумдаги жароҳати сабаб тўлиқ формада эмас. У ўйинлар давомида кучайиб боради.\n- "Истиқлол" бош мураббийи сифатида иккита ўйин ўтказдингиз. Айни дамда сизни қайси чизиқлар хавотирга соляпти?\n- Мени ҳужум чизиғимиз ташвишлантиряпти. Дарвоза чизиғимиз ёмон эмас, бугунги ўйинда кўплаб вазиятларда жамоамизни қутқарди.\n"Рома" Пасторе билан шартномани бекор қилмоқчи 0\nПро лига. "Истиқлол" молиявий муаммолар туфайли мусобақани давом эттира олмайди 28\nОЧЛ-2021. АГМК рақиби "Истиқлол" сафида учта йўқотиш бор 11\nИкарди ушбу ёзда ПСЖдан кетишни режалаштирмоқда 2\n"Истиқлол" ёрдамчи мураббийи: "Оқ-тепа" ҳақли ғалабага эришди" 4\n07 апр 11:24:43\nУстунлик албатта Нефтчи тарафда булди. Буни тан олиш керак Бахромбой.\n07 апр 11:41:10\nМағлубиятга хеч кимга ёқмайди. Истиқлол ни кейинги ўйинларида омад ёр бўлсин


«Бундай сифатли кўмир ҳеч қаерда йўқ». Шавкат Мирзиёев Шарғун конига борди (фото)\n«Бундай сифатли кўмир ҳеч қаерда йўқ»....\n30.04.2019 17:01 0 3380\nПрезидент Шавкат Мирзиёев Сариосиё туманидаги Шарғун кўмир конида олиб борилаётган ишлар билан танишди. Бу ҳақда давлат раҳбарининг матбуот хизмати хабар берди.\nДавлатимиз раҳбарининг жорий йил 7 мартдаги қарорига мувофиқ «Ўзбеккўмир» акциядорлик жамияти бошқарув тизими такомиллаштирилиб, кўмир саноатини барқарор ривожлантиришга йўналтирилган қатор чора-тадбирлар амалга оширилмоқда.\nШарғун кўмири сифатининг юқорилиги, захираси кўплиги билан бошқалардан ажралиб туради. Бугунги кунда бу ерда 2017-2020 йилларга мўлжалланган 105,5 миллион долларлик лойиҳа амалга ошириляпти. Хитой билан ҳамкорликдаги ушбу лойиҳа натижасида 2021 йилдан бошлаб бир йилда 900 минг тонна тошкўмир қазиб олинади. 600 та иш ўрни яратилади. «Ўзбекэнерго» акциядорлик жамиятининг Ангрен ва Янги-Ангрен иссиқлик электр станциялари, цемент заводлари, аҳоли ва бошқа истеъмолчиларга тошкўмир етказиб бериш кўпаяди.\nАйни пайтда коннинг асосий захираси томон туннел қазиб борилмоқда. Ҳозиргача 2 километрдан зиёд шундай йўл қурилди. Яна 1,5 километрдан сўнг, 33 миллион тонналик асосий кўмир захирасига етиб борилади.\nДавлатимиз раҳбарига Сурхондарё вилоятида тошкўмир қазиб чиқаришни ривожлатиришнинг асосий йўналишлари ҳақида маълумот берилди.\n— Бундай сифатли кўмир ҳеч қаерда йўқ. Ақл, илм билан ундан самарали фойдаланиб, халқимиз манфаати учун ишлатишимиз керак, — деди давлатимиз раҳбари.\nШу ернинг ўзида «Шарғункўмир» акциядорлик жамиятини модеризация қилиш, Бойсун ва Шеробод туманларидаги конларда кўмир қазиб чиқаришни ташкил этиш, Сариосиё тумани ва Шарғун шаҳарчасини 2019-2020 йилларда ижтимоий-иқтисодий ривожлантириш лойиҳалари тақдимоти ҳам ўтказилди.\nШавкат Мирзиёев кончиликни янада ривожлантириш, бунинг учун соҳага оид замонавий технологияларни яхши биладиган мутахассислар тайёрлаш зарурлигини таъкидлади. Шарғун шаҳарчасини янгидан қуриш, тадбиркорлик ва чорвачиликни ривожлантириш бўйича топшириқлар берди.\nШавкат Мирзиёев Сурхондарё кўмир Президент Шарғун\nЖамият Кеча, 14:28


71 ёшли мана шу аёлнинг балерина эканлигига ишонасизми?! | Бош саҳифа\n71 ёшли мана шу аёлнинг балерина эканлигига ишонасизми?! Қўйилган вақти 22.09.2016 | Муаллиф: faqat.uz 71 ёшли аёл “Royal Academy of Dance” рақс мактабининг имтиҳонларини аъло баҳоларга топшириб, балеринага айланди. Бу ҳақда “Lenta.ru” хабар бермоқда.\nБуюк Британияда ота-оналар фарзандли бўлганидан кейин рақс тушиш тақиқланганди. Аммо Корин Пеши бунга риоя қилишни лозим топмади. У муҳандис-электрик бўлиб ишлаган, 10 йил олдин пенсияга чиққанди. Шундан сўнг болаликдаги орзуси — балерина бўлишга интила бошлади. У маълум муддат “Royal Academy of Dance” имтиҳонларига тайёрлана бошлади. Ўзининг айтишича, кунига уч марталаб шуғулланган экан. Айни дамда 71 ёшли балерина ўзини дунёдаги энг бахтли аёл деб ҳисоблайди.


Қурбон ҳайити байрами арафасида Мудофаа вазирлиги қўшинларида ободонлаштириш ишлари олиб борилди (фото) » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Қурбон ҳайити байрами арафасида Мудофаа вазирлиги қўшинларида ободонлаштириш ишлари олиб борилди (фото)\nЎзбекистон Республикаси мустақиллигининг йигирма етти йиллиги ҳамда Қурбон ҳайити байрами муносабати билан ташкил қилинган умумхалқ ҳашарида Мудофаа вазирлиги ҳарбий хизматчилари фаол иштирок этмоқда.\nХусусан, Жиззах вилоятидаги туманларидаги қадимий қадамжолар, 20 дан ортиқ қабристонларда ободонлаштириш ишлари бажарилди. Меҳрибонлик уйларида тарбияланаётган болажонлар ҳолидан хабар олинди, байрам муносабати билан уларга совға-саломлар улашилди. Қариялар уйидаги инсонлар билан дилдан суҳбатлар уюштирилди.\nҚабристонлар ичидан жой олган минглаб дарахтлар ва ўнлаб километр йўл четлари оқланди. Ариқлар тозаланиб, сувнинг оқишига халақит бераётган чиқиндилар олиб чиқилди. Имом-хатиблар бошчилигида ўлганлар ҳаққига дуолар ўқилди.\nУмумхалқ ҳашарининг иккинчи кунига режалар белгилаб олинди.


Меҳнат мигрантлари рус тили бўйича имтиҳонни Ўзбекистонда топшириши мумкин бўладими?\n09:54 / 13.04.2017\nРоссиянинг Пушкин (Москва) номидаги рус тили давлат институти меҳнат мигрантларини синовдан ўтказишда иштирок этиши мумкин. Ўзбекистон ҳудудида рус тили бўйича имтиҳонларни ўтказиш масаласи икки томон делегацияси учрашувида муҳокама қилинди.\nЎзбекистон фуқароларини Россияда ишлаш учун ташкилий ёллаш бўйича давлатлараро келишувга Ўзбекистон Президенти Шавкат Мирзиёевнинг Москвага расмий ташрифи давомида эришилди. Ўзбекистон Меҳнат вазири Азиз Абдуҳакимов бошчилигидаги делегация Пушкин Институти маъмурияти билан эҳтимолий ҳамкорлик масаласини муҳокама қилди.\nПушкин номидаги рус тили давлат институти бошқа давлат фуқароларини тестдан ўтказиш бўйича давлат тизимига жавоб берувчи Россия тест консорциуми таркибига киради. Институт билан биргаликда ишлашдан мақсад – ўзбекистонликлар учун РФда ишлашга рухсат олиш жараёнини максимал даражада енгиллаштириш. Айни дамда у ўз ичига рус тили, тарихи ва Россия қонунчилиги асослари бўйича мажмуавий имтиҳонни қамраб олади. Режага кўра, рус тили бўйича синовдан Ўзбекистон ҳудудида ўтиш ҳамда имтиҳонга тайёрлаш бўйича дастурларни амалга ошириш имконияти яратилиши мумкин, деб хабар бермоқда "Обручевский меридиан" газетаси.\nУчрашувда чиқиш қилган Азиз Абдуҳакимовнинг эслатишича, Россия ҳудудида Ўзбекистондан бўлган қарийб 1,6 млн. меҳнат мигранти бор, ҳамда республика уларнинг хорижда ишлашида қонунга риоя этилишидан манфаатдор.\nрус тили мигрант\nАрманистонда мигрантларни Эронга ноқонуний юборган Ўзбекистон фуқаролари ҳибсга олинди


Корхонамиз ходими контракт бўйича экспедитор лавозимида ишлайди (юкларни жўнатиш билан шуғулланади). Бу унинг асосий иши ҳисобланмайди. Ходим меҳнат дафтарчасига 2011–2015 йиллардаги иш тўғрисида ёзув қайд этишни сўраяпти. Контракт ҳар бир йилга январдан декабргача тузилади.\nМеҳнат дафтарчасига ёзувни қандай қилиб тўғри қайд этиш мумкин? Ҳар бир йилини алоҳида кўрсатиш керакми (ишга қабул қилинди – ишдан бўшатилди) ёки барча йиллар учун битта ёзув етадими?\n– Меҳнат дафтарчаси ходимнинг меҳнат стажини тасдиқловчи асосий ҳужжатдир. Иш берувчи корхонада 5 кундан ортиқ ишлаган барча ходимларга меҳнат дафтарчасини тутиши шарт, ўриндошлик асосида ишловчилар бундан мустасно (Меҳнат кодексининг 81-моддаси; Меҳнат дафтарчаларини юритиш тартиби тўғрисида йўриқноманинг* 1.1-банди, бундан кейин – Йўриқнома).\nЎз мурожаатингизда сиз ушбу иш ходим учун асосий ҳисобланмаслигини кўрсатгансиз. Бу ҳолда сўз ё ўриндош ёки штатдан ташқари ходим тўғрисида боради – буни аниқлаб олинг.\n1. Агар у ўриндош бўлса\nЎриндошлик асосида ишлаётганларнинг меҳнат дафтарчалари асосий иш жойларида сақланади (Йўриқноманинг 1.6-банди).\nМеҳнат дафтарчасига ходимнинг ёзма аризасига биноан, ўриндошлик иши тўғрисидаги маълумот ходимни ўриндошлик асосида ишга қабул қилган иш берувчи томонидан чиқарилган буйруққа мувофиқ асосий иш жойидаги иш берувчи томонидан ёзилади. Унинг ишдан бўшаганлиги тўғрисидаги маълумот ҳам худди шу тарзда ёзиб қўйилади (Йўриқноманинг 2.1, 2.2 ва 2.12-бандлари).\nЎриндошлик бўйича муддатли меҳнат шартномаси тузилганда меҳнат қонунчилигида аввалги шартномани бекор қилмасдан туриб уни янги муддатга узайтириш учун ҳуқуқий асослар мавжуд эмас (қонунчиликка мувофиқ расмийлаштириш, асосий иши бўйича меҳнат дафтарчасига ёзув киритиш билан) (МКнинг 105-моддаси).\nАгар кейин ҳам белгиланган меҳнат шартномаси муддати тугаши билан ходим билан қайта-қайта янги муддатли меҳнат шартномаси тузилса, уни бекор қилиш ҳар гал белгиланган тартибда расмийлаштирилиб, ходимнинг асосий иш жойидаги меҳнат дафтарчасига тегишли ёзув киритилиши керак (Йўриқноманинг 2.18-банди).\n2. Штатдан ташқари ходим\nФуқаролик-ҳуқуқий тусдаги шартномалар бўйича бир марталик ишларни бажарувчи (хизматлар кўрсатувчи) шахсларга меҳнат дафтарчалари юритилмайди. Йўриқнома 6.3-бандининг иккинчи хатбошисига кўра корхона ишга фақат меҳнат шартномалари асосида қабул қилинган ходимларгагина белгиланган тартибда меҳнат дафтарчалари бериши шарт.\n*Меҳнат вазирлиги ва ИТВ томонидан тасдиқланган, АВ томонидан 29.01.1998 йилда 402-сон билан рўйхатдан ўтказилган.


Қозоғистон Каспий биоресурсларидан фойдаланиш тўғрисидаги келишувни ратификация қилди\nҚозоғистон президенти Нурсултон Назарбоев Каспий денгизи сув ва биологик ресурсларидан фойдаланиш тўғрисидаги келишувни ратификация қилиш тўғрисидаги қонунни имзолади. Бу ҳақда Оқ Ўрда матбуот хизмати хабар берди.\nКелишув Каспийбўйи давлатлари – Озарбайжон, Эрон, Қозоғистон, Россия ва Туркманистон ҳукуматлари томонидан 2014 йил 29 сентябрда Астраханда имзоланган эди.\nҲужжатга биноан, мамлакатлар денгизнинг сув ва биологик ресурсларидан самарали фойдаланиш бўйича махсус комиссия тузади. Бақра балиқларидан тижорий фойдаланиш фақат комиссия белгилаб берган жойларда амалга оширилади. Бундан ташқари, бошқа турдаги балиқлар ва сут эмизувчилардан фойдаланишнинг аниқ меъёрлари белгилаб берилади.


Ўзи уйсиз бўлган сирдарёлик тадбиркор бутун мамлакат бўйлаб хайрия тадбирлари ўтказмоқчи - Халқ сўзи\nЎзи уйсиз бўлган сирдарёлик тадбиркор бутун мамлакат бўйлаб хайрия тадбирлари ўтказмоқчи\n17:47 06 Февраль 2019 Жамият\n“Халқ сўзи Online”. Аҳмадали Шерназаров/Сирдарё. Сирдарёлик якка тадбиркор Дилфуза Мансурованинг Янги йил арафасида Гулистон шаҳридаги ижтимоий ҳимояга эҳтиёжманд оилалардаги қизчаларга байрамона кўйлакчалар совға қилганлиги ҳақида хабар берган эдик. Куни кеча саховатли аёл Қорақалпоғистон Республикасининг бир неча ҳудудларида ана шундай хайрли ишни амалга оширди.\nДастлаб у Нукусдаги республика туғруқхонасида 11 нафар аёлга чақалоқ буюмлари тўпламини туҳфа қилди. Нукус ва Хўжайли туманларидаги 20 нафар оилалар фарзандларига эса ўз корхонасида ишлаб чиқарилган болалар кийимларини топширди.\nҲозирда Қорақалпоғистон Республикасида бўлиб турган Дилфуза Мансурова билан телеграм канали орқали боғланганимизда у қуйидаги хабар орқали ўз ниятини билдирди:\n“2019 йилда ишлаб чиқарган маҳсулотларимдан бир қисмини бутун Ўзбекистондаги кам таъминланган оилаларга тарқатишни ўз олдимга мақсад қилиб қўйганман. Мен бу ишимни Қорақалпоғистондан бошладим. Худо хоҳласа бундай тадбирни Ўзбекистонимизнинг қолган 12 та вилоятида ҳам ўтказаман”.\nМаълумот учун, Дилфуза Мансурова бош бўлган жамоа арзон ва сифатли чақалоқ кийимлари тўплами ишлаб чиқаради.Қизиғи, кўпчилик билмайдики, қўли очиқ, саховатлиликни ўзининг энг олий фазилатига айлантирган бу аёлнинг уй-жойи йўқ, ижара хонадонда яшайди.


Футбол оламининг ХХI асрга тегишли қисмида нима бўлган бўлишидан қатъий назар, икки сиймо ҳар доим бутун дунё диққат марказида бўлиб келди. Ҳалиям шундай. Гарчанд уларнинг бир чемпионатдаги рақобати аллақачон якунланган бўлса ҳам, одамлар уларни солиштиришда давом этмоқда. Криштиану Роналду ва Лионель Месси эндиликда совринлари, ютуқлари ва ҳатто маошлари орқали тенглама қилинмоқда. Яқиндагина интернетда эълон қилинган «дунёнинг энг энг кўп маош олувчи футболчилар рўйхати»да ҳам бу иккиси кетма-кетликда жойлашиб олди.\nЖаҳоннинг машҳур молиявий журнали бўлган «Forbes» ахборотига асосан, Роналду Мессини маош борасида ортда қолдирган. Бу йил янги жамоаларга кўчиб ўтган афсоналар, бу орқали ўз маошларини ҳам ошириб олди. Шу сабаб ҳам бу борада Роналду етакчига айланди. 36 ёшли португалиялик 2021-22 йилги мавсумдан бошлаб, даромад борасида 34 ёшли аргентиналикдан кўпроқ пул жамғаришни бошлаган. Америка бизнес журнали ҳисоботида келтирилишича, Роналду янги мавсумда жами 92 миллион фунт фойда кўради. Шундан 51,3 миллионини тўғридан-тўғри «МЮ»даги фаолиятидан топади. Ҳужумчи трансферлар ойнаси якунланишидан сал олдин «Олд Траффорд» стадионига кўчиб ўтган эди. Юқорида айтилган 92 миллионнинг қолган қисми футболчига тижорий ҳамкорлик учун тақдим этилади. Хусусан, «Nike», «Tag Heuer» ҳамда Роналдунинг шахсий бренди бўлган «CR7», унга фойда олиб келади.\nЛионель Месси ўтган мавсумда 98 миллион фунт йиллик даромад билан «Forbes» жадвалида етакчи эди. Аммо унинг «Барселона»ни тарк этиши, Роналдудан кейинга тушиб қолишига сабаб бўлди. Аргентиналикнинг бу йилги маблағлари аввалгига қараганда 25,7 миллион фунтга қисқарган. Бу ҳафтасига таҳминан 494 минг фунтга тўғри келади. Шундай бўлса ҳам у йилига 81 миллион фунт жамғара олади. Бу ҳам жуда катта қиймат! Мессининг клубдан ташқари қиладиган фойдаси асосларини «Adidas», «Pepsi» ҳамда «Budwaiser» билан тузилган битимлар ташкил этади. Месси бу компанияларнинг рекламаларида мунтазам қатнашиб келади. Қолаверса, Лео ҳам тижорат учун мўлжалланган ўзига хос лойиҳалар яратган. Меҳмонхоналар, ресторан ва турли хил хизматлар тармоғи шулар жумласидандир.\nЖурнал рўйхатининг учинчи поғонасини 29 ёшли Неймар Жуниор банд этган. У «ПСЖ»да йилига 70 миллион фунт ишлаб топмоқда. Бу ҳам Мессиники каби катта қийматлардан биридир. Неймар «Nike», «Superdry» ва «Diesel» билан узоқ муддатли шартномалар тузган ва бундан катта фойда олмоқда.\nКейинги ўринда Килиан Мбаппе қайд этилган бўлиб, унинг даромади ҳамда Неймарники ўртасида жуда катта фарқ мавжуд. 22 ёшли француз страйкери йилига 32 миллион фунт ишлаб топади. У «Forbes»даги энг ёш футболчи ҳисобланади. Шунга қарамай тўртинчи ўринда қайд этилган.\n«Ливерпуль» юлдузи Муҳаммад Салоҳ маош борасида бешинчи ўринда ва у бу мавсум 30 миллион фунт даромад кўриши тахмин қилинган. Ушбу маблағларнинг 11,7 миллиони Салоҳга тижорий соҳадан келмоқда.\nСалоҳдан кейинги ўринда 33 ёшли тажрибали ҳужумчи Роберт Левандовски келтирилган. У «Бавария»да 26 миллион фунт ишлайди. Унинг ҳафталик маоши 380 минг фунтни ташкил этади.\n«Барселона» афсонаси Адрес Иньеста ҳозирда Япониянинг «Виссел Кобе» клубида тўп сурмоқда ва у ҳам 26 миллион йиллик даромадга эга.\nШунингдек, журналнинг кейинги ўринларини 28 ёшли Поль Погба (25 миллион фунт), 32 ёшли Гарет Бейл (23 миллион фунт) ҳамда 30 ёшли Эден Азар (21 миллион фунт) банд этган.\nЧЛ 2021/22 йилги мавсумда қайси жамоа ғолиб бўлади?\nРоналду 4445 кунлик сафаридан сўнг


Ўн олти ёшда НИКОҲ\nБу қонунийми ёки қандай расмийлаштирилади?\nЯқинда таҳририятимизга қирқ ёшлар атрофидаги эркак кириб келди. Бироз тортиниб, иккиланиб «бировга дардингни айтишга, бирор ташкилотдан ёрдам сўрашга ҳам уялар экансан», дея гап бошлади. Қўлидаги хатни берди. Маслаҳат сўраб келибди. Анча суҳбатлашдик.\nҲаёт синовлардан иборат. Инсон бошига қандай савдо тушишини билмайди. Ҳаётнинг кутилмаган зарбалари олдида эса довдираб қолиш ҳеч гапмас. Аксига олиб, баъзи бир «маслаҳатгўйлар» ёрдам бераман, деб муаммони янада чигаллаштиради, инсон ҳаётини ўйинчоқ қилади. Аммо ҳар қандай ҳолатда ҳам масалага қонун йўли билан ечим топиш зарур. Акс ҳолда, касални яширсанг, иситмаси ошкор қилади.\nШу сабабли, ушбу йигитнинг шахси ва манзилини сир сақлаган ҳолда, унинг мурожаати ва муаммо ечимини чоп этишга қарор қилдик.\n«Ҳурматли таҳририят. Бошимга тушган мушкулотни ечишда йўл-йўриқ кўрсатиб, ҳуқуқий маслаҳат беришингизни илтимос қилиб мурожаат қиляпман.\nОилада фарзандларнинг каттасиман. Отам ўтиб кетган. Устачилик билан оила тебратаман.\nЯқинда ўн тўққиз ёшли укамнинг ўйламай қилган хатосидан оиламиз боши эгилиб қолди. Укамнинг маҳалладош қиз билан учрашиб юришини орқаворотдан эшитгандим. Аммо бунга жиддий эътибор бермаган эканман. Яқинда маълум бўлди, қиз икки ойлик ҳомиладор экан. Буни қизнинг ота-онаси келиб айтишди. Мен оиламиз каттаси сифатида укамни шу қизга уйлантириб қўйишни бўйнимга олдим. Улар ҳам қараб турмайдиган бўлишди. Шошилинч тўй ўтказишга келишиб олдик.\nАммо икки ёшни никоҳдан ўтказишнинг расман иложи йўқ дейишяпти. Сабаби, қиз ўн олтига тўлмаган, коллеж ўқувчиси. Паспорт олиш ёшигача яна олти ой бор.\nБу ўртада сиримиз коллеж маъмуриятига ошкор бўлди. Улар бу муаммони маҳаллага кўтариб чиқди. Хуллас, ҳозир бир томондан коллеж раҳбарияти, иккинчи томондан эса маҳалла фаоллари бизни сиқувга олмоқда.\nКоллеж бизга қизни шошилинч академик таътилга чиқаришни маслаҳат берди. Бунинг учун бирор бир шифохонадан эски сана билан қизнинг гўёки узоқ муддатга даволаниши зарурияти тўғрисидаги маълумотнома олиб келишимиз зарур экан. Қиз коллежда, ўқувчилик даврида эмас, академик таътил вақтида туғса, расмиятчилик қисқариб, тўй қилиш осонлашармиш.\nАкс ҳолда, коллеж раҳбарияти ўқувчисининг ҳомиладорлиги юзасидан ҳуқуқ-тартибот органларига хабар қилишга мажбурлиги, бу, ўз навбатида, укамни вояга етмаган қизнинг номусига тегиш жинояти билан жавобгарликка тортилишига сабаб бўлиши ҳақида огоҳлантирди.\nМаҳалла эса қизнинг ота-онасига фарзандининг яшаш жойи бўйича эмас, доимий рўйхатдан ўтган туманда туғиши зарурлигини айтмоқда.\nНомус — ўлимдан қаттиқ, дейишади. Мен тезроқ тўй қилиб, ҳам ёшларни, ҳам қизнинг ота-онасини маҳалла-кўй, қариндош-уруғ олдида обрўсини, орини сақлаб қолмоқчиман. Менга ҳозирги вазиятда тезроқ никоҳни расмийлаштиришнинг қонуний йўл-йўриғини кўрсатишингизни илтимос қиламан».\nНикоҳ ёши бир йилга қисқартирилиши мумкин\nДилбаҳор ЁҚУБОВА, Ўзбекистон Республикаси Адлия вазирлиги Нотариат, адвокатура ва ФҲДЁ органлари бошқармаси бошлиғи:\n— Оила кодексининг 15-моддасига асосан, никоҳ ёши эркаклар учун ўн саккиз ёш, аёллар учун ўн етти ёш этиб белгиланади. Узрли сабаблар бўлганида, алоҳида ҳолларда (ҳомиладорлик, бола туғилиши, вояга етмаган шахснинг тўла муомалага лаёқатли деб эълон қилиниши) никоҳга киришни хоҳловчиларнинг илтимосига кўра, никоҳ давлат рўйхатидан ўтказиладиган жойдаги туман, шаҳар ҳокими никоҳ ёшини кўпи билан бир йилга камайтириши мумкинлиги назарда тутилган.\nШунингдек, Вазирлар Маҳкамасининг 2016 йил 14 ноябрдаги 387-сон қарори билан тасдиқланган «Фуқаролик ҳолати далолатномаларини қайд этиш» қоидаларининг 83-бандига мувофиқ, никоҳга кириш ҳақидаги аризани беришда шахсни тасдиқловчи ҳужжатлар, яъни паспорт, ҳарбий хизматчининг шахсий гувоҳномаси ёки ҳарбий билети кўрсатилиши керак, деб қатъий белгилаб қўйилган.\nАдлия вазирлиги мутасаддиси жавобидан кўриниб турибдики, сизнинг ҳолатингизда никоҳни расмийлаштириш учун биринчи навбатда яшаш жойингиздаги туман ҳокими номига никоҳ ёшини бир йилга камайтиришни сўраб, асосланган ариза билан мурожаат қиласиз.\nИккинчидан, никоҳ расман қайд этилиши учун қиз фуқаролик паспортига эга бўлиши зарур. Амалдаги паспорт тизимига оид норматив ҳужжатларда фуқаролик паспорти олиш ёши ўн олти ёш қилиб белгиланган. Шу ёшга тўлмасдан фуқаролик паспорти олиш мумкин бўлган ҳолатларда сизнинг вазиятингиз кўзда тутилмаган.\nБиз бу масалага ойдинлик киритиш учун Юнусобод тумани ИИБ Хорижга чиқиш-келиш ва фуқароликни расмийлаштириш бўлимига ҳам оғзаки мурожаат қилдик. Бўлим масъул ходими бундай вазиятда, туман ҳокимининг никоҳ ёшини бир йилга камайтириш ҳақидаги қарори илова қилинган асосланган ариза билан мурожаат қилинганда, истисно тариқасида ўн беш ёшдан ошган фуқарога Ўзбекистон Республикаси фуқаросининг паспорти берилишини маълум қилди.\nШундан сўнг, туман ФҲДЁ органига никоҳни расмийлаштиришни сўраб мурожаат қилиш мумкин.\nКоллеж маъмуриятининг юқоридаги талаби эса ҳеч қандай асосга эга эмас.\n10:38, 14.06.2018 ✔44\nТабиий офат етказган зарарни ким тўлайди?\n13:49, 07.06.2018 ✔48\nМамлакатимизнинг айрим ҳудудларида 14-18 май кунлари ёққан кучли ёмғир ва сел оқибатида кўплаб фуқаролар моддий ва маънавий зарар кўрди. Кимдир мол-ҳолидан айрилди, яна бировнинг уй-жойини сув босди. Мазкур офат саккиз кишининг ҳаётига зомин бўлди.\nЕр остидан сув олишга рухсат керакми?\n13:48, 07.06.2018 ✔56\n— Юртимизда қанча ерости сув конлари бор? Кўп жойларда сув танқислиги сезилмоқда. Бу мамлакатимизда сув ресурслари камаяётганини англатадими?\n✔ 44  10:38, 14.06.2018\n✔ 48  13:49, 07.06.2018\n✔ 56  13:48, 07.06.2018\nЯнги университетга қандай вазифалар юклатилган? Амалда мавжуд журналистика факультетларидан нимаси билан фарқ қилади? Бу йилги қабул квоталари қанча?\nЎзбекистон Республикаси Президенти қарори билан Ўзбекистон журналистика ва оммавий коммуникациялар университети ташкил этилди.\n✔ 145  15:44, 31.05.2018\nБормаган кун учун пул тўланадими?\n— Бир ҳафтага оилавий дам олишга кетмоқчимиз. Шу кунлари фарзандим боғчага бормайди. Боғчага борилмаган кунлар учун пул тўлашим шартми?\n✔ 55  15:43, 31.05.2018


21 январ 2021, Тошкент вақти: 17:30\nПутин ва унинг онаси\nРоссиянинг Владимир вилояти, Александров тумани маъмурияти Россия ватандошлигини олган Жаҳонгир ва Малоҳат Жўраевларга ўз кенжа фарзанди - икки яшар Расулнинг исмини Путин деб ўзгартиришга изн берди.\nУзоқ давом этган муҳокамадан сўнг туман маъмурияти муҳожирларга болакай исми Жўраев Путин Жаҳонгировичга ўзгартирилгани тўғрисидаги гувоҳномани берди.\nБолакайни Путин деб номлаш таклифи унинг бобоси, "Единая Россия" партиясининг фаоли Раҳмон Жўраевдан чиқди.\nВладимир Путиннинг ашаддий тарафдори 70 яшар Раҳмон Жўраев 1992- йилда Тожикистонда бошланган фуқаролар уруши бошланишидан кўп ўтмай Россияга қочиб келган ва шу мамлакатда жойлашган.\nРаҳмон бобо газеталардан бирида мисрлик журналистнинг ўз ўғлига Путин, деган исмни берганини ўқиб қолганини эслайди.\n- Мисрлик журналист ҳақидаги мақолани ўқиганимдан кейин, мен ҳам\nневарамга Путин номини қўйишга қарор қилдим. Россияда биз биринчилардан бўлиб фарзандига Путин номини берганлар қаторига кирдик. Владимир номи дунёда кўп, Путин номи эса деярли йўқ. Путин фақат фамилия эмас, эндиликда ном ҳам бўлди! Неварамга Путин номини беришимга асосий сабаб менинг Путинга бўлган ихлосимнинг баландлигидир. У дунёдаги энг зўр эркак зот! Владимир Путин тиз чўктирилган Россияни оёққа турғизди, - деди Раҳмон Жўраев.\nМуҳожир невараси исмини "Расул"дан "Путин"га ўзгартирди\nПутин Жўраевнинг онаси Малоҳатнинг айтишича, ўғлига Россия\nпрезиденти номини беришда оила аъзолари якдил бўлганлар.\n- Раҳмон бобо мен ва эримдан "Расул номини Путинга ўзгартирсак,\nрозимисизлар?" деб сўрадилар. Биз узоқ ўйлаб ўтирмасдан, рози бўлдик. Чунки бобомиз гапи - биз учун қонун. Энг муҳими, ўғлимнинг келажакда соғлом ва яхши одам бўлиб етишишини истайман, - деди Малоҳат.\nРаҳмон Жўраев охирги йилларда ўз уйида Путин акси туширилган турли\nбуюмларни йиғиб келади.\nРаҳмон Жўраев Путиннинг ашаддий тарафдоридир\nУ Путиннинг отаси Жаҳонгир туғилганида унга Америка собиқ президенти Рейганнинг исмини қўйишга қарор қилгани, бироқ ўша пайтда дўстлари уни болакайга Рейган номини бермасликка кўндирганини айтади.\n- Неварам Путиннинг отаси Жаҳонгир Душанбеда туғилганида исмини "Рейган" қўяман, деб ният қилгандим. Чунки, АҚШ президентлари орасида Рональд Рейган СССРга нисбатан дўстона муносабатда бўлган ягона президент эди. Ўша кунлари туғуруқхонадан чиқиб, дўстларим билан полвонлар курашига бордик. Мусобақада Жаҳонгир исмли полвон ғолиб чиқди. Дўстларим ўшанда менга "Рейганни нима қиласан? Ўғлингни номини полвон Жаҳонгирга атаб қўй", деб мени кӯндиришди. Лекин ҳозир агар бутун Тожикистон аҳолиси олдимга келиб, неварам "Путиннинг номини олдинги номига қайтаргин!" деб талаб қилса ҳам, рози бўлмайман, - деди Раҳмон Жӯраев.\nРаҳмон бобо, невараларига таниқли сиёсатчилар номини беришни давом\nЯқин ойларда туғилиши кутилаётган яна бир Жўраевга россиялик таниқли сиёсатчиларидан бирининг номи берилиши мумкин.\nРаҳмон янги туғилажак неваранинг исмини ҳозирча сир тутаётганини айтади.\nШарҳларни кўринг (114)


Шайхонтоҳурда депутат ташаббуси билан болалар майдончаси фойдаланишга топширилди\n00:57 / 03.06.2018\nБугунги изчил ислоҳотларнинг намунаси сифатида аҳолининг ижтимоий ҳаётини яхшилаш, ҳудудларда маҳаллаларнинг янгича кўринишдаги гузарларини бунёд этиш бўйича кўплаб ижобий ишлар амалга оширилаётганини айтиш мумкин. Шунингдек, бу борада Президент Шавкат Мирзиёевнинг 2017 йил 3 февралдаги “Маҳалла институтини янада такомиллаштириш чора-тадбирлари тўғрисида”ги фармони ижроси доирасида фуқароларнинг ўзини ўзи бошқариш органлари фаолияти самарадорлигини ошириш, уларнинг моддий-техник базасини мустаҳкамлаш, давлат органлари ва фуқаролик жамияти институтлари билан ҳамкорлигини янада мустаҳкамлаш юзасидан кенг кўламли ишлар амалга оширилиши белгилаб ўтилган.\nПрезидент фармони ижроси доирасида Тошкент шаҳрининг Шайхонтоҳур тумани “Ипакчи” маҳалласида Халқ депутатлари туман кенгаши депутати Лутфулла Убаев ташаббуси билан болалар майдончаси қуриб, фойдаланишга топширилди.\n“Болаларимиз – бизнинг келажагимиз. Биз мана шу келажагимизнинг пойдеворини тўғри қўйсак, кўзлаган олий мақсадларимизга сўзсиз етамиз. Бу болалар юртда бўлаётган ўзгаришларни ҳозирданоқ ҳис эта боришлари керак, ана шунда уларнинг қалбидан жой оладиган Ватан туйғуси ҳеч қачон сўнмайди. Мазкур ташаббус 1 июнь - Халқаро болаларни ҳимоя қилиш кунига байрам совғаси бўлди”, - дейди ЎзЛиДеП аъзоси Лутфулла Убаев.\nХалқ депутатлари туман кенгаши депутати Лутфулла Убаев. Фото: KUN.UZ\nМаҳалла фуқароларининг таъкидлашича, болалар майдончасининг аввалги ҳолати ачинарли аҳволда бўлган. Эндликда янги майдончада “Ипакчи”нинг 100дан ортиқ боласи спорт билан шуғулланиши мумкин.\n07:00 / 11.05.2019\nҚурилиш вазири туман ҳокимига айланди\n18:40 / 02.05.2019\nШайхонтоҳур туманида прокурор раҳбарлигидаги иккинчи сектор қандай ишлаяпти?\n08:42 / 18.04.2019\nШайхонтоҳур туманидаги 254-мактаб тўлиқ таъмирдан чиқарилиб фойдаланишга топширилди\n19:55 / 16.04.2019\nШайхонтоҳур тумани солиқ «коррупцион ўчоғи» қандай пайдо бўлганди?


Декабр 7, 2018\tЖамият Изоҳ қолдириш 761 Кўрилди\nҲар бир миллатнинг ўлмас қаҳрамонлари, ардоқли кишилари бўлади. Шароф Рашидов ҳам ўзбек халқининг мустақилликка эришишида муносиб ҳисса қўшган инсонлардан бири сифатида қадрлидир.\nУ киши ҳақида ўйлаганда Шерна бахшининг бундан 150 йил аввал айтган гапи эсимга тушади: “Осмондан йўл бўлади, қоғоздан пул бўлади. Кун чиқардан сув келади. Шеробод чўли обод бўлади. Қўй гўшти қоғозда ўралади. Шуниси ёмонки, кўп келинлар тул қолади”. Бахши айтганидек, Шеробод чўли ҳақиқатда обод бўлди. Бунда беихтиёр Шароф Рашидовнинг жонбозлиги, бунёдкорлик ишларига бош-қош бўлиб, халқнинг бир ёқадан бош чиқариб ягона мақсад сари интилишида ҳиссаси катта.\nБундан ташқари, Музработ ва Қизириқ туманларининг ҳам ўзлаштирилиши, янгича қиёфа кашф этишида табаррук инсоннинг ташаббуси ва саъй-ҳаракатлари самараси беқиёс десам, адашмаган бўламан. Ҳақиқатда бу ҳудудлардан қуш учса қаноти куяр, ниҳол эксангиз зум ўтмай қуриб қолар, даштликларида юрсангиз оёғингиз тиззангизгача қумга ботадиган жойлар эди. Шароф Рашидов эса бу ерларнинг обод бўлиши, ҳали замон сув келиб, атроф боғ-роғга айланишига кўпларни ишонтира олди ва бу ерларни обод қилишга киришди. Натижада даштликларга одамлар кўчиб жойлашди. Бундай бунёдкорликлар билан бир пайтда Қумқўрғон — Шеробод — Аму-Занг каналларида ҳам қурилиш ишлари бошлаб юборилди. Шундан кўринадики, Шерна бахши айтган башорат Шароф Рашидовнинг ташаббускорлиги натижасида ижобат бўлгандек гўё. Ҳақиқатда Шеробод даштларига сув келди, обод бўлди. Эндиликда Музработ, Қизириқ, Шеробод даштларида ўзлаштирилмаган жой, чўллар қолмади, ҳисоб.\nХалқимизнинг ўша даврдаги баҳодирининг меҳнати, ғайратини бугунги кун ёшларига уқтиришимиз лозим. Улар аждодларидан фахрланиши ва яратувчанлик ишларида давомчи бўлишлари лозим. Шароф Рашидовни ва у кишининг эзгу ишларини замонамиз одамлари унутмайди.\nТерДУ доценти, филология фанлари номзоди\nОлдинги Конституциявий судга янги ваколатлар берилди\nКейинги Мурожаатим ҳал этилди


Валттери Боттас “Формула-1”нинг Mercedes жамоаси билан шартномасини узайтирди\nҲуқуқ ва мажбуриятлар\nТестлаш рўйҳати ва спортчининг жойлашуви ҳақида маълумот\nДопинг назорати жараёни\nСпорт фаолиятини якунлаш\nДисквалификацияга тушган спортчилар\nДопинг-тест олиш жараёни\nСинамаларни тахлил қилиш\nАнтидопинг қоидабузарлиги юзасидан текширув ўтказиш\n2022 йилда допинг-синамалар олинадиган спортчилар рўйхати\nЖамоатчилик кенгаши иш режаси\nЖамоатчилик кенгаши аъзолари\nБоттас 2017 йилда Mercedes аъзосига айланган. У бу жамоа пойгачиси сифатида 8 та пойгада ғалаба қозонган, 39 марта подиумга кўтарилган.\n“Охирги йилларда мен мунтазам ривожланиб бордим. Ишончим комилки, ҳозирда энг юқори даражага эришдим, бирок мукаммалликнинг чегараси йўқ. Mercedes ҳам шундай фалсафага эгалигидан хурсандман”, деб айтган Боттас.\nПойгачининг айтишича, у доимо чемпионлик учун курашган. “Бу йил ҳам чемпионатда ғолиблик учун курашмоқдаман. Кейинги мавсум ҳам ҳар бир пойгада бор маҳоратимни ишга солишда давом этаман”, деб айтган пойгачи.\nБоттас Mercedes’га ўтишдан олдин Williams жамоаси учун иштирок этган. У бу жамоа учун 2013 йилда дебют қилган.\nЖорий мавсумда пойгачи 58 очко билан 2-ўринни эгалламоқда. Чемпионатда 88 очко билан Боттаснинг жамоадоши, амалдаги чемпион Льюис Хэмилтон етакчилик қилмоқда. Хэмилтон ўз шартномасини кейинги мавсум учун ҳали узайтирмаган.\n17.08.2020 | Конференциялар\nДавлат органларига ҳаволалар\nЎЗБЕКИСТОН РЕСПУБЛИКАСИ ПРЕЗИДЕНТИНИНГ РАСМИЙ САЙТИ\nСоҳанинг сўнгги янгиликларидан хабардор бўлиш учун биз билан алоқада бўлиб туринг!\n© 2019 - 2022 ANTIDOPING | Барча ҳуқуқлар ҳимояланган\nМатериаллардан фойдаланганда uznada.uz га ҳавола беринг\nЎзбекистон Республикаси 100017, Тошкент шаҳари, Юнусобод тумани А.Қодирий кўчаси, 2\nҚабулхона электрон манзили